hotchpotch/miracl-hf-unified huggingface dataset:
বাহামা জাতীয় ক্রিকেট দল
বাহামা জাতীয় ক্রিকেট দল আন্তর্জাতিক ক্রিকেটে কমনওয়েলথ অব দ্যা বাহামাস-এর প্রতিনিধিত্ব করে।
বাহামা ১৯৮৭ সালে আইসিসি-এর অনুমোদিত সদস্য হয়। যদিও তারা ২০০২ সালের আইসিসি আমেরিকাজ চ্যাম্পিয়নশিপ এর আগ পর্যন্ত আন্তর্জাতিক ক্রিকেটে অংশ নেয় নি। তারা স্বাগতিক আর্জেন্টিনাকে হারিয়ে সেই টুর্নামেন্টে ৫ম হয় এবং সবাইকে তাক লাগিয়ে দেয়। তারা আবার ২০০৪ সালে টুর্নামেন্টটিতে অংশ নেয়, তবে এবার তাদের একটি বাছাইপর্ব খেলে আসতে হয়। তারা টুর্নামেন্টে সবার মাঝে শেষ দল হয়। তবুও এর মানে হল তারা ২০০৬ সালে নতুন বিভাগীয় নিয়মে দ্বিতীয় বিভাগে খেলে। তারা টুর্নামেন্ট দ্বিতীয় দল হিসেবে শেষ করে, কিন্তু তা প্রথম বিভাগে খেলার যোগ্যতা অর্জন করার জন্য যথেষ্ট ছিল না। তারা ২০০৮ সালেও দ্বিতীয় বিভাগে খেলে। একই টুর্নামেন্টে ২০০৮ সালেও তারা দ্বিতীয় হয়। তবে ২০০৯-১০ সালের টুর্নামেন্টে বিজয়ী হয়ে তারা ২০১০ সালে অনুষ্ঠিত প্রথম বিভাগে খেলার যোগ্যতা অর্জন করে। ২০১০ সালে আইসিসি আমেরিকাজ চ্যাম্পিয়নশিপ-এর প্রথম বিভাগে বাহামা ষষ্ঠ স্থান লাভ করে।
এছারাও বাহামা কুয়েতে অনুষ্ঠিত বিশ্ব ক্রিকেট লীগ-এর অষ্টম বিভাগ-এ অংশ নেয়।
২০০৬ সালের স্ট্যানফোর্ড ২০/২০-এ আমন্ত্রিত দলগুলোর মধ্যে বাহামা ছিল অন্যতম। তারা অংশগ্রহণ করার জন্য $১০০,০০০ লাভ করে কিন্তু কেম্যান আইল্যান্ড-এর কাছে হেরে প্রথম হার্ডলেই বিদায় নেয়।
রে ব্রাইট
রে জেমস ব্রাইট (; জন্ম: ১৩ জুলাই, ১৯৫৪) মেলবোর্নের ভিক্টোরিয়ার ফুটসক্রে এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ বামহাতি অর্থোডক্স স্পিন বোলিং করতেন। এছাড়াও নীচের সারির কার্যকরী ডানহাতি ব্যাটসম্যান হিসেবে পরিচিত ছিলেন রে ব্রাইট। ঘরোয়া প্রথম-শ্রেণীর ক্রিকেটে ভিক্টোরিয়ান বুশ র‌্যাঞ্জার্সের প্রতিনিধিত্ব করতেন তিনি।
১৯৭২-৭৩ মৌসুমে আঠারো বছর বয়সে নিউ সাউথ ওয়েলসের বিপক্ষে ও ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তাঁর। ১৯৭৬-৭৭ মৌসুমে নিউজিল্যান্ডের বিপক্ষে একদিনের আন্তর্জাতিকে অভিষিক্ত হন ব্রাইট। এর কয়েক সপ্তাহ পরই মেলবোর্ন ক্রিকেট গ্রাউন্ডে অনুষ্ঠিত শতবার্ষিকী টেস্টে ইংল্যান্ডের বিপক্ষে দ্বাদশ খেলোয়াড় ছিলেন তিনি। ঐ খেলায় তিনি চোয়ালে আঘাতপ্রাপ্ত রিক ম্যাককস্কারের পরিবর্তে মাঠে নামেন।
১৯৭৭-৭৮ ও ১৯৭৮-৭৯ মৌসুমের বিশ্ব সিরিজ ক্রিকেটে অস্ট্রেলিয়া দলের পক্ষে খেলেন তিনি। তন্মধ্যে শক্তিশালী ওয়েস্ট ইন্ডিজের বিপক্ষে চমকপ্রদ ক্রীড়াশৈলী প্রদর্শন করেছিলেন তিনি।
১৯৭৭ সালে ইংল্যান্ড সফরে ওল্ড ট্রাফোর্ডে অনুষ্ঠিত দ্বিতীয় টেস্টে তাঁর অভিষেক ঘটে। কিন্তু পরের একদশকে টেস্ট কিংবা একদিনের আন্তর্জাতিকে নিয়মিতভাবে অংশ নিতে পারেননি। বারো বছরের আন্তর্জাতিক ক্রিকেট অঙ্গনে তিনি মাত্র ২৫ টেস্ট ও ১১টি একদিনের আন্তর্জাতিকে অংশ নিতে পেরেছিলেন।
১৯৮৬ সালে মাদ্রাজের বিখ্যাত টাই টেস্টে স্মরণীয় সাফল্য পেয়েছিলেন। ঐ খেলায় ভারতের বিপক্ষে দ্বিতীয় ইনিংসে ৯৪ রানে ৫ উইকেট পেয়েছিলেন। এছাড়াও তিনি অস্ট্রেলিয়া দলকে একটি খেলায় নেতৃত্ব দিয়েছিলেন। এপ্রিল, ১৯৮৬ সালে পাকিস্তানের বিপক্ষে ঐ খেলায় তিনি সর্বশেষ অংশগ্রহণ করেন। কিন্তু তাঁর দল পরাজিত হয়েছিল। ১৯৮৬ সালে সর্বশেষ টেস্ট খেলায় অংশ নেন তিনি। ১৯৮৬-৮৭ মৌসুমের অ্যাশেজ সিরিজের তৃতীয় টেস্টে তিনি দ্বাদশ ব্যক্তি ছিলেন।
গাইডিওন হেই একবার লিখেছিলেন যে, টেস্ট ক্রিকেট যতোনা খেলেছেন তারচেয়ে বেশী পরিচিত হয়ে আছেন বিভিন্ন সফরে অন্তর্ভুক্ত হয়ে। তন্মধ্যে, ১৯৭৩-৭৪, ১৯৭৬-৭৭, ১৯৮১-৮২ ও ১৯৮৫-৮৬ নিউজিল্যান্ড সফরে; ১৯৭৭, ১৯৮০ ও ১৯৮১ মৌসুমে ইংল্যান্ড; ১৯৭৮-৭৯ ওয়েস্ট ইন্ডিজ; ১৯৭৯-৮০ ও ১৯৮২-৮৩; ১৯৮০-৮১ শ্রীলঙ্কা; ১৯৮৬-৮৭ ভারত ও ১৯৮৬ সালে শারজাহ গমন অন্যতম।
১৯৮৭-৮৮ মৌসুমে পেশাদার ক্রিকেট থেকে অবসর নেন তিনি। এরপর তিনি ভিক্টোরিয়ার রাজ্য দলে নির্বাচক মনোনীত হন। এছাড়াও বেশ কয়েকবার কোচ হিসেবে দায়িত্ব পালন করেন। তাঁর সন্তান অ্যাডাম ব্রাইট অস্ট্রেলিয়ার পক্ষে বেসবল খেলছেন।
সিরিয়া ও লেবাননে ফরাসি মেন্ডেট
সিরিয়া ও লেবাননে ফরাসি মেন্ডেট (১৯২৩−১৯৪৬), (, "") ছিল প্রথম বিশ্বযুদ্ধ ও উসমানীয় সাম্রাজ্যের বিভাজনের পর লীগ অব নেশনসের একটি মেন্ডেট।
যুদ্ধশেষ হওয়ার পরের দুই বছর ব্রিটেন ও ফ্রান্সের মধ্যে স্বাক্ষরিত সাইকস-পিকট চুক্তি মোতাবেক ব্রিটিশরা উসমানীয় মেসোপটেমিয়ার (আধুনিক ইরাক) অধিকাংশ ও উসমানীয় সিরিয়ার দক্ষিণ অংশ (ফিলিস্তিন ও ট্রান্সজর্ডান) নিয়ন্ত্রণ করত। অন্যদিকে ফরাসিরা উসমানীয় সিরিয়ার বাকি অংশ (আধুনিক সিরিয়া, লেবানন, আলেক্সান্ড্রেটা) ও তুরস্কের দক্ষিণপূর্ব অংশ নিয়ন্ত্রণ করত। ১৯২০ এর দশকে ব্রিটিশ ও ফরাসিদের নিয়ন্ত্রিত ভূখন্ডগুলো লীগ অব নেশনসের মেন্ডেট প্রক্রিয়ার মাধ্যমে আনুষ্ঠানিক স্বীকৃতির মধ্যে আসে। ১৯২৩ সালের ২৩ সেপ্টেম্বর ফ্রান্সকে সিরিয়ার জন্য মেন্ডেট প্রদান করা হয়।
ফরাসিদের প্রশাসন কয়েকটি ভিন্ন আঞ্চলিক রাষ্ট্রগত কাঠামোর মাধ্যমে পরিচালিত হত। এর মধ্যে ছিল সিরিয়ান ফেডারেশন (১৯২২-২৪), স্টেট অব সিরিয়া (১৯২৪-৩০), সিরিয়ান রিপাবলিক (১৯৩০-১৯৫৮) এবং স্টেট অব গ্রেটার লেবানন, আলাউইট স্টেট ও জাবাল দ্রুজ স্টেট নামক ক্ষুদ্র রাষ্ট্র।
১৯৪৩ সাল পর্যন্ত এই মেন্ডেট টিকে ছিল। এসময় দুইটি সিরিয়া ও লেবানন দুটি স্বাধীন রাষ্ট্র হিসেবে আত্মপ্রকাশ করে। হাতায় প্রদেশ ১৯৩৯ সালে তুরস্কের সাথে যোগ দেয়। ১৯৪৬ সালে ফরাসি সেনারা সিরিয়া ও লেবানন থেকে সম্পূর্ণভাবে চলে যায়।
১৯০০ গ্রীষ্মকালীন অলিম্পিকে অস্ট্রেলিয়া
ফ্রান্সের প্যারিসে অনুষ্ঠিত ১৯০০ গ্রীষ্মকালীন অলিম্পিকে অস্ট্রেলিয়া অংশগ্রহণ করে। অস্ট্রেলিয়ার হয়ে দুইজন ক্রীড়াবিদ অস্ট্রেলিয়ার প্রতিনিধিত্ব করেন, যারা প্রত্যেকেই পদক জিতেন।
আগলাবি রাজবংশ
আগলাবি রাজবংশ () ইফ্রিকিয়া শাসনকারী একটি আরব রাজবংশ। এই রাজবংশ আব্বাসীয় খলিফার পক্ষ থেকে শাসন করত। তাদের শাসনকাল এক শতাব্দীর মত চালু ছিল। এরপর ফাতেমীয়রা আগলাবিদের ক্ষমতাচ্যুত করে।
৮০০ খ্রিষ্টাব্দে আব্বাসীয় খলিফা হারুনুর রশিদ বনু তামিম গোত্রের এক খোরাসানীয় আরব কমান্ডারের ছেলে ইবরাহিম ইবনুল আগলাবকে ইফ্রিকিয়ার আমির হিসেবে নিয়োগ দেন। মুহাল্লাবিদের পতনের পর সৃষ্ট নৈরাজ্যের কারণে তাকে নিয়োগ দেয়া হয়। আলজেরিয়া, তিউনিসিয়া ও ত্রিপলিতানিয়ার অংশ নিয়ন্ত্রণ করার দায়িত্ব তাকে দেয়া হয়েছিল। স্বাধীনভাবে রাজ্যপরিচালনা করলেও আগলাবিরা আব্বাসীয়দের সার্বভৌমত্ব স্বীকার করতেন।
আগলাবিদের সাত্থে কর্ডো‌বা আমিরাতের রাজনৈতিক মতপার্থক্য ও দ্বন্দ্ব্ব থাকলেও আগলাবিদের সিসিলি জয়ের সময় স্পেনের মুসলিমরা আসবা ইবনে ওয়াকিলের অধীনে নৌবহর পাঠিয়ে সাহায্য করেছিল। ইবনে কাসিরের বিবরণ অণুযায়ী উমাইয়া ও আগলাবিদের যৌথ বাহিনীতে মোট ৩০০ জাহাজ উপস্থিত ছিল।
কাইরাওয়ানের বাইরে আল আব্বাসিয়া নামক নতুন রাজধানী স্থাপন করা হয়েছিল। মালিকি আইনবিদরা আগলাবি শাসকদের অনেক কাজকর্মকে ইসলাম বহির্ভূত হিসেবে দেখতেন এবং মুসলিম বার্বা‌রদের প্রতি বৈষম্যমূলক আচরণের বিরুদ্ধে ছিলেন। তাদের সমালোচনা থেকে দূরে থাকা নতুন রাজধানী করার উপর প্রভাব বিস্তার করেছিল। আগলাবিরা সংশ্লিষ্ট অঞ্চলের সেচব্যবস্থা এবং সরকারি ভবন ও মসজিদ গড়ে তুলেছিলেন।
জিয়াদাতউল্লাহর অধীনে ৮২৪ সালে একটি বিদ্রোহ সংঘটিত হয়। ৮৩৬ সাল নাগাদ বার্বা‌রদের সাহায্য ছাড়া এর সমাধান হয়নি। ৮২৭ সালে আসাদ ইবনুল ফুরাত সিসিলি জয় শুরু করেন। তবে এই জয় ধীরে সমাপ্ত হয়েছিল। ৯০২ সালে শেষ বাইজেন্টাইন আউটপোস্ট দখল করে নেয়া হয়। ইটালির মূল ভূখন্ডের অভিযানের সময় ৮৪৬ সালে রোম আক্রমণ করা হয়। ধীরে ধীরে আগলাবিরা সিসিলির আরব সেনাদের নিয়ন্ত্রণ হারিয়ে ফেলে এবং সেখানে কালবি রাজবংশের উত্থান ঘটে।
আহমেদ ইবনে মুহাম্মদ আল আগলাবির শাসনামলে সমৃদ্ধির শীর্ষে পৌছায়। ইফ্রিকিয়া এসময় একটি গুরুত্বপূর্ণ অর্থনৈতিক অঞ্চল ছিল। উর্বর কৃষিজমি এবং রোমানদের সেচব্যবস্থার আরো উন্নয়ন করার ফলে উন্নতি সাধিত হয়। এই স্থান ইসলামি বিশ্ব এবং বাইজেন্টিয়াম ও ইটালির মধ্যে ব্যবসার মূল কেন্দ্র হয়ে উঠে। কাইরাওয়ান ছিল মাগরেবের সবচেয়ে সমৃদ্ধশালী শিক্ষাকেন্দ্র। অনেক কবিরা এখানে সমবেত হতেন। আগলাবি আমিররা উকবা মসজিদের সংস্কারসহ বিভিন্ন নির্মাণকাজে অর্থব্যয় করেছিলেন। এছাড়াও আগলাবি রাজ্যে আব্বাসীয় স্থাপত্য ও বাইজেন্টাইন স্থাপত্যের সমন্বয়ে নতুন স্থাপত্যশৈলীর জন্ম হয়।
ইবরাহিম ইবনে আহমাদের শাসনের সময় আগলাবি রাজবংশের অবনতি শুরু হয়। মিশরের তুলুনিরা আগলাবিদের উপর আক্রমণ চালায়। এছাড়াও বার্বা‌ররা বিদ্রোহ করে। ৮৯৩ সালে আগলাবিদের উৎখাত করার জন্য কুতামা বার্বা‌রদের মধ্যে একটি শিয়া ফাতেমী আন্দোলন শুরু হয়। আবদুল্লাহ আল মাহদি বিল্লাহ কাইরাওয়ান ও রাকাদা দখল করেন এবং জনগণের কাছ থেকে আনুগত্যের শপথ আদায় করেন। ৯০৯ সাল নাগাদ আগলাবি রাজবংশ ক্ষমতাচ্যুত হয় এবং ফাতেমীয়রা ক্ষমতায় আসে।
১৯০০ গ্রীষ্মকালীন অলিম্পিকে অস্ট্রিয়া
ফ্রান্সের প্যারিসে অনুষ্ঠিত ১৯০০ গ্রীষ্মকালীন অলিম্পিকে অস্ট্রিয়া অংশগ্রহণ করে। ১৩ অস্ট্রীয় প্রতিযোগী প্রতিযোগিতার ৩টি শাখার ১০টি ইভেন্টের ১৯টি এন্ট্রিতে অংশ নেয়।
এড ভেন দেন হেউভেল
এডওয়ার্ড পিটার জ্যাকোবুস (এড) ভ্যান দেন হেউভেল (জন্ম ২ নভেম্বর ১৯৪০) হলেন একজন ডার্চ জ্যোতিষবিদ।তিনি অ্যামারষ্টাম বিশ্ববিদ্যালয়ের প্রভাষক।
ভ্যান দেন হেউবুরট জন্মগ্রহণ করেছিলেন সোয়েস্ট, নেদারল্যান্ড. তিনি উটেরকট বিশ্ববিদ্যালয়ে গণিতশাস্ত্র, পদার্থ এবং জ্যোতিবিদ্যা নিয়ে পড়েছেন।
সূরা ছোয়াদ
সূরা ছোয়াদ , (), (আরবি বর্ণ), মুসলমানদের ধর্মীয় গ্রন্থ কুরআনের ৩৮ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৮৮ টি।
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু।
১) ছোয়াদ। শপথ উপদেশপূর্ণ কোরআনের, 
২) বরং যারা কাফের, তারা অহংকার ও বিরোধিতায় লিপ্ত। 
৩) তাদের আগে আমি কত জনগোষ্ঠীকে ধ্বংস করেছি, অতঃপর তারা আর্তনাদ করতে শুরু করেছে কিন্তু তাদের নিষ্কৃতি লাভের সময় ছিল না। 
৪) তারা বিস্ময়বোধ করে যে, তাদেরই কাছে তাদের মধ্যে থেকে একজন সতর্ককারী আগমন করেছেন। আর কাফেররা বলে এ-তো এক মিথ্যাচারী যাদুকর। 
৫) সে কি বহু উপাস্যের পরিবর্তে এক উপাস্যের উপাসনা সাব্যস্ত করে দিয়েছে। নিশ্চয় এটা এক বিস্ময়কর ব্যাপার।
৬) তাদের কতিপয় বিশিষ্ট ব্যক্তি একথা বলে প্রস্থান করে যে, তোমরা চলে যাও এবং তোমাদের উপাস্যদের পূজায় দৃঢ় থাক। নিশ্চয়ই এ বক্তব্য কোন বিশেষ উদ্দেশ্যে প্রণোদিত। 
৭) আমরা সাবেক ধর্মে এ ধরনের কথা শুনিনি। এটা মনগড়া ব্যাপার বৈ নয়। 
৮) আমাদের মধ্য থেকে শুধু কি তারই প্রতি উপদেশ বানী অবতীর্ণ হল? বস্তুতঃ ওরা আমার উপদেশ সম্পর্কে সন্দিহান; বরং ওরা এখনও আমার মার আস্বাদন করেনি। 
৯) না কি তাদের কাছে আপনার পরাক্রান্ত দয়াবান পালনকর্তার রহমতের কোন ভান্ডার রয়েছে? 
১০) নাকি নভোমন্ডল, ভূমন্ডল ও এতদুভয়ের মধ্যবর্তী সবকিছুর উপর তাদের সাম্রাজ্য রয়েছে? থাকলে তাদের আকাশে আরোহণ করা উচিত রশি ঝুলিয়ে।
১১) এক্ষেত্রে বহু বাহিনীর মধ্যে ওদেরও এক বাহিনী আছে, যা পরাজিত হবে। 
১২) তাদের পূর্বেও মিথ্যারোপ করেছিল নূহের সম্প্রদায়, আদ, কীলক বিশিষ্ট ফেরাউন, 
১৩) সামুদ, লূতের সম্প্রদায় ও আইকার লোকেরা। এরাই ছিল বহু বাহিনী। 
১৪) এদের প্রত্যেকেই পয়গম্বরগণের প্রতি মিথ্যারোপ করেছে। ফলে আমার আযাব প্রতিষ্ঠিত হয়েছে। 
১৫) কেবল একটি মহানাদের অপেক্ষা করছে, যাতে দম ফেলার অবকাশ থাকবে না।
১৬) তারা বলে, হে আমাদের পরওয়ারদেগার, আমাদের প্রাপ্য অংশ হিসাব দিবসের আগেই দিয়ে দাও।
১৭) তারা যা বলে তাতে আপনি সবর করুন এবং আমার শক্তিশালী বান্দা দাউদকে স্মরণ করুন। সে ছিল আমার প্রতি প্রত্যাবর্তনশীল।
১৮) আমি পর্বতমালাকে তার অনুগামী করে দিয়েছিলাম, তারা সকাল-সন্ধ্যায় তার সাথে পবিত্রতা ঘোষণা করত;
১৯) আর পক্ষীকুলকেও, যারা তার কাছে সমবেত হত। সবাই ছিল তাঁর প্রতি প্রত্যাবর্তনশীল।
২০) আমি তাঁর সাম্রাজ্যকে সুদৃঢ় করেছিলাম এবং তাঁকে দিয়েছিলাম প্রজ্ঞা ও ফয়সালাকারী বাগ্নীতা।
সূরা শুরুর হরফ ‘সা-দ’ কে এর নাম হিসেবে গ্রহণ করা হয়েছে।
বিশ্ব গার্ল গাইডস ও গার্ল স্কাউটস সংস্থা
বিশ্ব গার্ল গাইডস ও গার্ল স্কাউটস সংস্থা () হলো একটি আন্তর্জাতিক
সংগঠন। এই বিশ্ব স্কাউট সংস্থার প্ৰধান কার্যালয়টি লন্ডনে অবস্থিত।
সাংগঠনিক কাজের সুবিধার জন্য বিশ্ব গার্ল গাইডস ও গার্ল স্কাউটস সংস্থাকে ৫টি অঞ্চলে ভাগ করা হয়েছে।এগুলো হলোঃ এশিয়া প্যাসিফিক অঞ্চল, আফ্রিকা অঞ্চল, আরব অঞ্চল, ইউরোপ অঞ্চল ও ওয়েস্টার্ন হ্যামিসফেয়া অঞ্চল।
কেইকো আওয়াজি
১৯৪৯ সাল থেকে তিনি ১৬০টির বেশি জাপানি চলচ্চিত্রের অভিনয় করেছেন:
রেইকো চিবা
রেইকো চিবা ওকাসিমায় জন্মগ্রহণ করেন। তিনি জাপানের ফুকুসিমা এলাকায় বড় হন।১৯৯১ সালে তিনি মডেল হিসেবে কর্মজীবন শুরু। ১৯৯২ সালে সুপার সেন্টাই সিরিজের "ক্যোর্যো সেন্টাই জয়ুরেঞ্জার" এ তিনি মেই/প্টেরা রেঞ্জার হিসেবে অভিনয় জীবন শুরু করেন।
নিজামউদ্দিন দরগাহ
নিজামউদ্দিন দরগাহ(, ) , বিশ্বের বিখ্যাত সুফি সাধকদের অন্যতম নিজামউদ্দীন আউলিয়ার দরগাহ (দরগা), যা দিল্লীতে অবস্থিত। দরগাহে প্রতি সপ্তাহে হাজার হাজার মুসলিমসহ হিন্দু, খ্রিস্টান এবং বিভিন্ন ধর্মাবলম্বীরা পরিদর্শনে আসেন।
নিজামউদ্দিন দরগাহ কমপ্লেক্সের মধ্যে সূফী কবি আমির খসরু এবং মুঘল রাজকুমারী জেহান আরা বেগম এর সমাধিও অবস্থিত, ইনায়াত খান এর সমাধিও দরগাহের কোণার কাছাকাছি অবস্থিত।
দরগাহ পার্শ্ববর্তী আশপাশ এলাকা এই সাধকের নামে নামকরণ করা হয়। নিজামউদ্দিন সার্কেলে বঙ্গ লাল মাহাল এলাকার অন্যান্য গুরুত্বপূর্ণ স্থাপনার মধ্যে রয়েছে হুমায়নের সমাধি, চৌসাথ খাম্বা, মির্জা গালিবের সমাধি, বেরাখাম্বা, সবুজ বুর্জ (ব্লু গুমবাদ ), মইনুদ্দিন চিস্তির সমাধি, জাহানারা বেগম সাহিব সমাধি ইত্যাদি।
দিল্লি ৬(২০০৯) একটি কাউয়ালি সঙ্গীত আর্জিয়া, যা সঙ্গীত পরিচালক এ আর রহমান রচিত, গানটি নিজামউদ্দিন আউলিয়াকে উৎসর্গ করা হয়। রকস্টার (২০১১) এর একটি হান "খুন ফায়া খুন" এর শুটিঙ নিজামউদ্দিন দরগাহে চিত্রায়িত হয়।
বর্তমানে দরগাহ দায়িত্বপ্রাপ্ত হলেন সৈয়দ আফসার আলী নিজামী।
রেগিস্তান
রেগিস্তান () তিমুরি রাজবংশের সময় বর্তমান উজবেকিস্তানের অন্তর্গত প্রাচীন সমরকন্দের মূল কেন্দ্র ছিল। ফারসিতে রেগিস্তান অর্থ বালুময় স্থান বা মরুভূমি।
রেগিস্তান ছিল একটি জনসমাগম চত্বর। এখানে রাজকীয় ফরমান শোনার জন্য মানুষ জড়ো হত। এছাড়া এখানে প্রকাশ্যে মৃত্যুদন্ডও দেয়া হত। রেগিস্তানের কাঠামো ইসলামি স্থাপত্যশৈলীতে নির্মিত তিনটি মাদ্রাসাকে ঘিরে গড়ে উঠেছে।
রেগিস্তান চত্বরের তিনটি মাদ্রাসা হল উলুগ বেগ মাদ্রাসা (১৪১৭-১৪২০), তিলইয়া-কুরি মাদ্রাসা (১৬৪৬-১৬৬০) ও শের-দুর মাদ্রাসা (১৬১৯-১৬৩৬)।
উলুগ বেগ মাদ্রাসা () তিমুরি রাজবংশের সময় তৈরী হয়। ১৫শ শতাব্দীতে এই মাদ্রাসা মুসলিম প্রাচ্যের অন্যতম শ্রেষ্ঠ বিদ্যাপীঠ ছিল। পারস্যের কবি, পন্ডিত, সুফি জামি এখানে পড়াশোনা করেছেন। উলুগ বেগ স্বয়ং এই মাদ্রাসায় শিক্ষকতা করেছেন। উলুগ বেগের সরকারের সময় এই মাদ্রাসায় ধর্মীয় বিষয় ছাড়াও অন্যান্য বিষয়ে শিক্ষাদান করা হত।
১৭শ শতাব্দীতে সমরকন্দের শাসক ইয়ালানগুশ বাখুদুর শের-দুর মাদ্রাসা () ও তিলইয়া-কুরি মাদ্রাসা () নির্মাণের আদেশ দেন।
শের-দুর মাদ্রাসার দশ বছর পর তিলইয়া-কুরি মাদ্রাসা () নির্মাণ করা হয়। এটি ছিল শিক্ষার্থীদের আবাসস্থল কিন্তু মসজিদ হিসেবেও ভূমিকা পালন করত।
তিলইয়া-কুরি মাদ্রাসার পূর্ব দিকে শায়বানিদের মাজার রয়েছে। শায়বানি শক্তির প্রতিষ্ঠাতা মুহাম্মদ শায়বানি। ১৫০০ সালে তিনি চাগতাই খানাতের সাহায্য নিয়ে সমরকন্দ ও বুখারা জয় করেছিলেন।
শের-দুর মাদ্রাসার পেছনে প্রাচীন বণিজ্য গম্বুজ চসরু অবস্থিত।
আকনাপুর
আকনাপুর ভারতের পশ্চিমবঙ্গ রাজ্যের হুগলী জেলার তারকেশ্বর থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল অষ্টাদশ শতকের দুইটি আটচালা মন্দির।
পূর্বমুখী এই মন্দিরটি স্থানীয় মল্লিক পরিবার কর্তৃক ১৭৬০ খ্রীষ্টাব্দে প্রতিষ্ঠিত। মন্দিরটির সামনের দিকে মাটির ফলকের উপর কারুকার্য বর্তমান। রামায়ণের কাহিনী, কৃষ্ণ প্রভৃতি দেবতা, রাজদরবারের দৃশ্য, পশুপক্ষী ও উদ্ভিজ্জ্জধর্মী অলংকরণ এই কারুকার্যের বিষয়বস্তু। বর্তমানে এটি অবহেলিত অবস্থায় রয়েছে।
আকনাপুরে আরো একটি মন্দির রয়েছে যেটি ১৭৫৮ খ্রীষ্টাব্দে স্থানীয় কুণ্ডু পরিবার কর্তৃক প্রতিষ্ঠিত। এই দক্ষিণমুখী মন্দিরটিরও সামনের দিকে মাটির ফলকে রঘুনাথ মন্দিরের মতই একই রকম কারুকার্য বর্তমান। মন্দিরটি এখন পরিত্যক্ত অবস্থায় রয়েছে।
সিরাজুল ইসলাম (বীর প্রতীক, সিলেট)
সিরাজুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
সিরাজুল ইসলামের বাড়ি সিলেট জেলার বিশ্বনাথ উপজেলার দেওকলস ইউনিয়নের আগ্নপাড়া গ্রামে। তাঁর বাবার নাম আলফু মিয়া এবং মায়ের নাম ছবরুন্নেছা বেগম। তাঁর স্ত্রীর নাম ফাতেমা ফেরদৌস চৌধুরী। এ দম্পতির এক মেয়ে ও তিন ছেলে।
১৯৭১ সালে সিরাজুল ইসলাম ল কলেজের শিক্ষার্থী ছিলেন। মুক্তিযুদ্ধ শুরু হলে এপ্রিল মাসের মাঝামাঝি ভারতে যান। পরে মেঘালয়ের ইকো ওয়ান সেন্টারে প্রশিক্ষণ নেন। প্রশিক্ষণ শেষে তাঁকে বালাট সাব-সেক্টরে পাঠানো হয়। বেরিগাঁওয়ে পাকিস্তানি প্রতিরক্ষা অবস্থানে সাহসিকতার সঙ্গে অপারেশনের জন্য তিনি বীর প্রতীক খেতাব পেয়েছেন।
সুনামগঞ্জ জেলার উত্তর সীমান্তঘেঁষে বালাট এলাকা। এটি বাংলাদেশ-ভারত সীমানা। ১৯৭১ সালে এখানে ছিল ৫ নম্বর সেক্টরের একটি সাব-সেক্টর। সাব-সেক্টরে মুক্তিবাহিনীর বেশির ভাগ যোদ্ধা গণবাহিনীর সদস্য। অর্থাৎ ছাত্র-যুবক-জনতা। তাঁরা ছিলো স্বল্প প্রশিক্ষণপ্রাপ্ত। তাঁদের সঙ্গে মাত্র ২৩৫ জন বাঙালি সেনাসদস্য আর বেশ কিছু মুজাহিদ, পুলিশ ও আনসার। গণবাহিনীর একটি দলের দলনেতা সিরাজুল ইসলাম। সেখানে এক রাতে নিঃশব্দে এগিয়ে চলেছেন একদল মুক্তিযোদ্ধা। তাঁদের নেতৃত্বে সিরাজুল ইসলাম। তাঁদের লক্ষ্য বেরিগাঁওয়ের পাকিস্তানি সেনাদের বাংকার। নির্দিষ্ট সময়ে (রাত ১২টা এক মিনিট) তাঁরা একযোগে বাংকারে সফল গ্রেনেড হামলা চালালেন। গ্রেনেড বিস্ফোরণের সঙ্গে সঙ্গে পাকিস্তানিদের মধ্যে তোলপাড় শুরু হয়ে গেল। পাকিস্তানিদের মধ্যে আর্তনাদ ও চিৎকার। তারপর পাকিস্তানিরা বৃষ্টির মতো গুলি শুরু করল। তখন তাঁরা দ্রুত ওই এলাকা থেকে নিরাপদ স্থানে চলে গেলেন। বালাট সাব-সেক্টরের মুক্তিযোদ্ধারা মূলত হিট অ্যান্ড রান পদ্ধতিতে যুদ্ধ করতেন। কয়েক দিন পর পর হঠাৎ পাকিস্তানিদের ওপর আক্রমণ করে তাঁরা দ্রুত সরে পড়তেন। তাঁদের মূল লক্ষ্য পাকিস্তানিদের মানসিকভাবে দুর্বল করে দেওয়া। সিরাজুল ইসলাম কয়েকবার তাঁর দল নিয়ে এভাবে সুনামগঞ্জের বেরিগাঁও ও ষোলঘরে অপারেশন করেন। বেরিগাঁওয়ে পাকিস্তানিদের একটি শক্ত ঘাঁটি ছিল। বালাট থেকে দীর্ঘ ২৭-২৮ কিলোমিটার হাওর পেরিয়ে সুনামগঞ্জ শহর ও পার্শ্ববর্তী অন্যান্য এলাকায় আসার একমাত্র পথ এই বেরিগাঁও। পাকিস্তানি প্রতিরক্ষার কারণে মুক্তিযোদ্ধারা সুনামগঞ্জে অপারেশন চালাতে পারছিলেন না। সে জন্য তাঁরা বারবার এখানে আক্রমণ করেন। তাঁরা পাকিস্তানিদের উচ্ছেদে ব্যর্থ হলেও প্রতিবারই পাকিস্তানিদের কিছু না কিছু ক্ষয়ক্ষতি হয়।
মুহাজির জনগোষ্ঠী
মুহাজির (, , ) আরবি ভাষা থেকে উদ্ভূত শব্দ। ব্যবহারিক ক্ষেত্রে ১৯৪৭ সালে পাকিস্তান সৃষ্টির পর অভিবাসী হিসেবে আসা ভারতীয় মুসলিমদেরকে মুহাজির বলা হয়ে থাকে। অধিকাংশ মুহাজিরদের মাতৃভাষা উর্দু। এছাড়া উর্দু ভিন্ন ভাষার লোকেরাও যোগাযোগের জন্য ধীরে ধীরে উর্দুর ব্যবহার বৃদ্ধি করতে থাকে। তাই মুহাজিরদের উর্দুভাষী জনগোষ্ঠীও বলা হয়। মুহাজিররা পাকিস্তানের জনসংখ্যার ৭.৫%।
রুম সালতানাত
রুম সালতানাত (, meaning "Anatolian Seljuk State"; "Saljūqiyān-i Rūm") মধ্যযুগে আনাতোলিয়ায় অবস্থিত একটি তুর্কি-ফারসি সুন্নি মুসলিম সালতানাত। ১০৭৭ থেকে ১৩০৭ খ্রিষ্টাব্দ পর্যন্ত এই সালতানাতের অস্তিত্ব ছিল। প্রথমে সালতানাতের রাজধানী ছিল ছিল ইজনিক ও পরে কোনিয়া। তবে সালতানাতের দরবার অনেক সময় স্থানান্তরিত হত। কায়সারি ও সিভাস শহর দুটিই অস্থায়ীভাবে রাজধানী হিসেবে কাজ করেছে। সমৃদ্ধির শীর্ষে থাকাবস্থায় সালতানাত ভূমধ্যসাগর থেকে কৃষ্ণসাগর পর্যন্ত মধ্য আনাতোলিয়া জুড়ে বিস্তৃত ছিল। পূর্বদিকে সালতানাত অন্যান্য তুর্কি রাজ্যগুলোকে একীভূত করে নেয়। পশ্চিম তা দেনিজলি পর্যন্ত পৌছায়।
রোমান সাম্রাজ্যকে ফারসি “রুম” দ্বারা নির্দেশ করা হত। পূর্বের রোমান তথা বাইজেন্টাইন অঞ্চল নিয়ে গঠিত হয়েছিল বলে সেলজুকরা তাদের সালতানাতকে রুম বলে উল্লেখ করত। এছাড়াও পুরনো পশ্চিমা সূত্রগুলোতে আনুষ্ঠানিকভাবে সালতানাতকে কোনিয়া সালতানাতও বলা হত।
১২ শতকের শেষের দিকে ও ১৩ শতকের প্রথমদিকে সালতানাত বেশ সমৃদ্ধি অর্জন করে। এসময় ভূমধ্যসাগর ও কৃষ্ণসাগর উপকূলের প্রধান বন্দরগুলো সালতানাতের হস্তগত হয়। সেলজুকরা বাণিজ্যের সুবিধার জন্য বিভিন্ন ক্যারাভেনসরাই নির্মাণ করেন। ফলে ইরান ও মধ্যএশিয়া থেকে বিভিন্ন পণ্য এসব বন্দরে এসে ভিড়ত। এসময় জেনোয়ার সাথে শক্ত বাণিজ্যিক সম্পর্ক গড়ে তোলা হয়। সম্পদ বৃদ্ধির ফলে সালতানাত অন্যান্য তুর্কি রাজ্যগুলোকে একীভূত করে নিতে সক্ষম হয়। সেলজুকরা সফলভাবে ক্রুসেডারদের মোকাবেলা সক্ষম হলেও মঙ্গোল আক্রমণের সামনে ভেঙে পড়ে। কুস দাগের যুদ্ধের পর সেলজুকরা মঙ্গোলদের আশ্রিত রাজ্যে পরিণত হয়। প্রশাসনের শৃঙ্খলা পুনপ্রতিষ্ঠার চেষ্টা সত্ত্বেও ১৩শ শতাব্দীর দ্বিতীয়ার্ধ নাগাদ সালতানাত ভেঙে পড়তে থাকে এবং ১৪শ শতাব্দীর প্রথম দশকে বিলুপ্ত হয়ে যায়।
শেষ দশকগুলোতে বেইলিক নামক কিছু ক্ষুদ্র রাজ্যের উত্থান হয় এবং সালতানাত জুড়ে তারা প্রভাবশালী হয়ে উঠে। এর মধ্যে উসমান পরিবার অন্যতম। তারা পরবর্তীতে উসমানীয় সাম্রাজ্য গঠন করে।
ফিউরিয়াস ৭
ফিউরিয়াস ৭ (ফাস্ট অ্যান্ড ফিউরিয়াস ৭ এবং ফিউরিয়াস সেভেন নামেও পরিচিত) ২০১৫ সালে মুক্তিপ্রাপ্ত একটি অ্যাকশন ঘরানার মার্কিন চলচ্চিত্র। এটি ২০১৩ সালে মুক্তিপ্রাপ্ত "ফাস্ট অ্যান্ড ফিউরিয়াস ৬" চলচ্চিত্রের পরবর্তী কিস্তি এবং "দ্য ফাস্ট অ্যান্ড দ্য ফিউরিয়াস" চলচ্চিত্র সিরিজের সপ্তম ছবি। চলচ্চিত্রটির চিত্রনাট্য লেখেন ক্রিস মর্গান ও পরিচালনা করেন জেমস ওয়ান। এতে অভিনয় করেছেন ভিন ডাইসেল, পল ওয়াকার, ডোয়াইন জনসন, জর্ডানা ব্রিউস্টার, মিশেল রড্রিগেজ, জেসন স্ট্যাথাম সহ আরো অনেকে। এর আগে মুক্তিপ্রাপ্ত তিনটি চলচ্চিত্রের কাহিনীকাল দেখানো হয়েছিল "২ ফাস্ট ২ ফিউরিয়াস" (২০০৩) ও "দ্য ফাস্ট অ্যান্ড দ্য ফিউরিয়াস: টোকিও ড্রিফট" (২০০৬) চলচ্চিত্র দুইটির অন্তর্বর্তীকালীন ঘটনাপ্রবাহ নিয়ে। কিন্তু এবারই প্রথম ফিউরিয়াস ৭ চলচ্চিত্রটি নির্মিত হয়েছে "দ্য ফাস্ট অ্যান্ড দ্য ফিউরিয়াস: টোকিও ড্রিফট" (২০০৬) ছবি পরবর্তী ঘটনাক্রম নিয়ে।
"ফিউরিয়াস ৭" পল ওয়াকার অভিনীত সর্বশেষ চলচ্চিত্র। ২০১৩ সালের ৩০ নভেম্বর এক মর্মান্তিক সড়ক দুর্ঘটনায় পল ওয়াকার নিহত হওয়ার সময় চলচ্চিত্রের মাত্র অর্ধেক কাজ সম্পন্ন হয়েছিল। পরবর্তীতে চিত্রনাট্য পুনর্লিখিত হয় এবং পল ওয়াকারের দুই ভাই ক্যালেব ও কোডি ওয়াকার পলের অংশের শুটিংয়ে অংশ নেন। ফিউরিয়াস ৭ চলচ্চিত্রটি ২০১৫ সালের এপ্রিলের ৩ তারিখে আন্তর্জাতিকভাবে থ্রি ডি ফরম্যাটে মুক্তি পায়।
সুলুস
সুলুস ( "sols", Turkish: "Sülüs", from "" "one-third") আরবি ক্যালিগ্রাফির একপ্রকার শৈলী। পারস্যের ক্যালিগ্রাফার ইবনে মুকলা এর উদ্ভাবন করেছেন। হিজরি ৪র্থ শতাব্দীতে (খ্রিষ্টীয় ১১শ শতাব্দী) প্রথম এই লিপি দেখা যায়। কুফিক লিপির সরল কৌণিক রূপকে এই লিপিতে বক্র ও তির্যক রূপ দ্বারা প্রতিস্থাপন করা হয়। সুলুসে হরফের এক তৃতীয়াংশ ঢালু হয়। এ থেকে নাম সুলুস (আরবি “তৃতীয়াংশ”) এসেছে। মধ্যযুগে মসজিদের অলংকরণে এই লিপি ব্যবহৃত হত। সুলুসের রীতিতে পরিবর্তন এনে অন্য কিছু ক্যালিগ্রাফিক শৈলীর উদ্ভব হয়েছে।
উসমানীয় সাম্রাজ্যে সময় তিনধাপে সুলুস লিপির বিবর্তন ঘটেছে। উসমানীয় শিল্পের ইতিহাসবিদরা একে "ক্যালিগ্রাফিক বিপ্লব" বলে থাকেন,সুলুস লিপির বিখ্যাত শিল্পী হলেন মোস্তফা রকিম এফেন্দি (১৭৫৭-১৮২৬)। তিনি একজন চিত্রশিল্পী ছিলেন এবং উসমানীয় ক্যালিগ্রাফির মান নির্ণয় করেছেন যা অনেকের মতে বর্তমানে টিকে নেই।
কুরআনের সূরার শিরোনাম লেখায় সুলুস লিপির ব্যবহার হত। কুরআনের কিছু প্রাচীন পান্ডুলিপি সুলুস লিপিতে লেখা হয়েছিল। পরের পান্ডুলিপিগুলো সুলুস এবং নাসখ লিপি বা মুহাক্কাক লিপি সমন্বয়ে লেখা হয়েছে। ১৫শ শতাব্দীর পর থেকে নাসখ লিপির ব্যবহার বৃদ্ধি পায়।
সৌদি আরবের পতাকায় উৎকীর্ণ শাহাদাহ সুলুস লিপিতে লিখিত।
সুলুসের একটি গুরুত্বপূর্ণ বৈশিষ্ট্য হল স্বরবর্ণ প্রকাশের জন্য এতে হরকত ও লিপির সৌন্দর্য বৃদ্ধির জন্য কিছু চিহ্ন ব্যবহার হয়। হরকতের ব্যবহার আরবি লিপির মতই। সৌন্দর্যের জন্য ব্যবহৃত চিহ্ন ব্যবহারের পৃথক নিয়ম রয়েছে।
উদ্ভবের পর থেকে সুলুস বিভিন্ন ক্যালিগ্রাফিক শৈলীর জন্ম দিয়েছে। বড় প্যানেল যেমন কবরের ফলকে উৎকীর্ণের জন্য জালি সুলুস নামক শৈলী ব্যবহার হয়। সুলুসের আনুভূমিক অংশ প্রশস্ত করার মাধ্যমে মুহাক্কাক লিপি উদ্ভূত হয়েছে। নাসখ লিপি আকার ছোট ও সূক্ষ্ম করে পরিবর্তনের সূচনা করেছিল। সুলুসের ক্ষুদ্র সংস্করণ হল তেভকি। রুকাহ লিপি সুলুস ও নাসখ লিপি থেকে উদ্ভূত হয়েছে বলে মত রয়েছে।
রিকনকোয়েস্টা
রিকনকোয়েস্টা ( "পুনর্বিজয়") দ্বারা ইবেরিয়ান উপদ্বীপে ৭১১ সালে মুসলিমদের স্পেন জয় থেকে শুরু করে গ্রানাডার পতন পর্যন্ত মোটামুটি ৭৮১ বছরের সময়কালকে বোঝানো হয়। নতুন পৃথিবী আবিষ্কারের আগে এই সময় সমাপ্ত হয়।
ইতিহাসবিদরা কোভাডুনগার যুদ্ধকে রিকনকোয়েস্টার সূচনা হিসেবে ধরেন। এতে পেলাজিয়াসের অধীন একটি ক্ষুদ্র সেনাবাহিনী উত্তর ইবেরিয়ার পার্বত্য অঞ্চলে উমাইয়া বাহিনীকে পরাজিত করে ক্ষুদ্র খ্রিষ্টান রাজ্য এস্টুরিয়াস প্রতিষ্ঠা করে।
আন্না সলুঙ্কে
আন্না সলুঙ্কে () একজন ভারতীয় অভিনেতা ছিলেন, যিনি প্রথমদিকের ভারতীয় চলচ্চিত্রে নারীচরিত্রে অভিনয় করেন। তিনি প্রথম ভারতীয় অভিনেতা ছিলেন যিনি একাধারে নায়ক ও নায়িকার চরিত্রে অভিনয় করেন।
আন্না সলুঙ্কে প্রথম জীবনে বম্বে শহরের গ্র্যান্ট রোডে একটি হোটেলের রাঁধুনি ছিলেন। ১৯১৩ খ্রিস্টাব্দে দাদাসাহেব ফালকে তাঁর প্রথম ভারতীয় পূর্ণদৈর্ঘ্যের চলচ্চিত্র রাজা হরিশচন্দ্রে রাণী তারামতীর চরিত্রে কোন অভিনেত্রী খুঁজে না পাওয়ায় সুদর্শন চেহারার আন্না সলুঙ্কেকে এই চরিত্রে অভিনয় করার জন্য রাজী করান।
দাদাসাহেব ফালকে নির্মিত পরবর্তী লঙ্কা দহন নামক চলচ্চিত্রে সলুঙ্কে ভারতীয় চলচ্চিত্রের ইতিহাসে প্রথম দ্বৈত ভূমিকায় অভিনয় করেন। এই চলচ্চিত্রে তিনি একাধারা রাম ও সীতার ভূমিকায় অভিনয় করেন। এছাড়া তিনি ১৯২২ খ্রিস্টাব্দে "সত্যনারায়ণ" ও ১৯২৩ খ্রিস্টাব্দে "বুদ্ধ দেব" নামক দুইটি চলচ্চিত্রে নারী চরিত্রে অভিনয় করেন।
ডেভিড হুকস
ডেভিড উইলিয়াম হুকস (; জন্ম: ৩ মে, ১৯৫৫ - মৃত্যু: ১৯ জানুয়ারি, ২০০৪) অ্যাডিলেডের মাইল এন্ড এলাকায় জন্মগ্রহণকারী অস্ট্রেলিয়ার সাবেক আন্তর্জাতিক ক্রিকেটার ও ধারাভাষ্যকার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। আক্রমণধর্মী বামহাতি ব্যাটসম্যান ডেভিড হুকস মূলতঃ মাঝারিসারির ব্যাটসম্যান ছিলেন। এছাড়াও তিনি দক্ষিণ অস্ট্রেলিয়ার পক্ষে অধিনায়কত্ব করেন।
অস্ট্রেলিয়ার ঘরোয়া ক্রিকেটে বেশ কয়েকবছর শীর্ষস্থানীয় ক্রিকেটারের মর্যাদা পান। এ প্রসঙ্গে উইজডেন অভিহিত করে যে, ‘তিনি প্রথম-শ্রেণীর ক্রিকেটে সাফল্য পেয়েছেন মূলতঃ দ্বিতীয় শ্রেণীর বোলিংয়ের কারণে।’ ১৯৮২ সালে ভিক্টোরিয়ার বিপক্ষে মাত্র ৩৪ বলে শতরান করেন।
১৯৮৩-৮৪ মৌসুমে দক্ষিণ অস্ট্রেলিয়ার পক্ষে নিয়মিত অধিনায়কের দায়িত্বে থাকাকালে তাঁর অনুপস্থিতিতে দলের অধিনায়কত্ব লাভ করেন কেভিন রাইট।
১৯৭৭ সালে মেলবোর্নে অনুষ্ঠিত শতবার্ষিকী টেস্টে ইংল্যান্ডের বিপক্ষে তাঁর টেস্ট অভিষেক ঘটে। খেলায় তিনি ইংরেজ অধিনায়ক টনি গ্রেগের বলে ধারাবাহিকভাবে পাঁচটি বাউন্ডারি হাঁকিয়েছিলেন। তা স্বত্ত্বেও অস্ট্রেলিয়া দলে নিয়মিত সদস্য হতে পারেননি। সমগ্র খেলোয়াড়ী জীবনে তিনি মাত্র ২৩ টেস্টে অংশ নিতে পেরেছেন।
শেফিল্ড শিল্ডে সর্বোচ্চ রান সংগ্রহকারী হিসেবে খেলোয়াড়ী জীবনের সমাপ্তি ঘটান। ১৯৯০-৯১ মৌসুমে ডেভিড হুকসকে প্রথমবারের মতো সাউথ অস্ট্রেলিয়া কর্তৃপক্ষ আর্থিক সুবিধা গ্রহণের বছর হিসেবে সম্মাননা প্রদান করে। পরের মৌসুমে পিটার স্লিপকে দ্বিতীয় খেলোয়াড় হিসেবে সম্মানিত করে।
২০০৩ সালে সফরকারী বাংলাদেশ দলের বিপক্ষে টেস্ট খেলার পূর্বে সফরকারী দলের বিরুদ্ধে বিরূপ মন্তব্য করে বিতর্কের সৃষ্ট করেন। তিনি বলেছিলেন যে, অস্ট্রেলিয়া টেস্টের প্রথম দিনেই ফলাফল এনে দিতে সক্ষম।
আদম সুরত
আদম সুরত বাংলাদেশী আধুনিক চিত্রশিল্পী এস এম সুলতানের উপর ভিত্তি করে নির্মিত ১৯৮৯ সালের প্রামাণ্যচিত্র; যোটির চিত্রনাট্য রচনা এবং পরিচালনা করেছেন তারেক মাসুদ। সুলতানের দৈনন্দিন কর্মজীবন তুলে ধরার পাশাপাশি বাংলার সংস্কৃতি এবং কৃষিচিত্র উপস্থাপন করা হয়েছে এই প্রামাণ্যচিত্রে।
প্রামাণ্যচিত্রে নির্বাহী প্রযোজনা করেছেন ক্যাথরিন মাসুদ। চিত্রগ্রহণ করেছেন মিশুক মুনীর এবং সম্পাদনা করেছেন নজরুল ইসলাম। এছাড়াও বাংলা ও ইংরেজি ধারাবর্ণনা করেছেন যথাক্রমে জয়ন্ত চট্টোপাধ্যায় এবং আলমগীর কবির।
প্রামাণ্যচিত্রটি নির্মাণের সময় তারেক মাসুদের পরিচয় ঘটে ক্যাথরিন শেপিয়ারের সাথে এবং পরবর্তীতে তারা বিয়ে করেন। এটি মাসুদের প্রথম প্রামাণ্যচিত্র।
মূলত শিল্পী এস এম সুলতান বিষয়ক আহমদ ছফা রচিত একটি লেখা ১৯৮২ সালে তারেক মাসুদকে এই প্রামাণ্যচিত্র নির্মানে উদ্বুদ্ধ করে। এরপর টানা সাত বছর ধরে ১৯৮৯ সাল পর্যন্ত মাসুদ প্রামাণ্যচিত্রটি নির্মাণ করেন। প্রাথমিক অবস্থায় শিল্পী এস এম সুলতান স্বভাববশত গণমাধ্যম বা ক্যামেরার সামনে আসতে অনিচ্ছা প্রকাশ করেন। এ বিষয়ে তিনি বলেন: "আমি বরং নিমিত্ত, আমাকে উপলক্ষ করে আপনারা বাংলার কৃষকের ওপর ছবি বানান। আমি আপনাদের সঙ্গে ক্যাটালিস্ট হিসেবে থাকব।" চিত্রগ্রাহক হিসেবে আনোয়ার হোসেনের কাজ করার কথা থাকলেও চুড়ান্তকালে মিশুক মুনীর চিত্রগ্রাহক হিসেবে কাজ করেন।
১৯৮৯ সালে প্রামাণ্যচিত্রটি মুক্তি দেয়া হয়। তবে বাণিজ্যিকভাবে প্রেক্ষাগৃহে প্রদর্শন করা হয় নি।
২০১৪ সালের বাংলাদেশ শিল্পকলা একাডেমিতে অনুষ্ঠিত "তারেক মাসুদ উৎসবে" "আদম সুরত" চলচ্চিত্রের ডিভিডি সংস্করণ প্রকাশ করা হয়। এই ডিভিডি সুলতানের ওপর নির্মিত এক সমৃদ্ধ দলিল। দুটি ডিস্ক ও একটি বই সমৃদ্ধ এই সংকলনে অর্ন্তভূক্ত রয়েছে চলচ্চিত্রের সঙ্গে জড়িত ব্যক্তিদের সাক্ষাৎকার, শিল্পী সুলতানের আঁকা চিত্রসমগ্র, অডিও সম্মেলন, চলচ্চিত্রের শুটিংয়ের আলোকচিত্র এবং সুলতানকে নিয়ে রচিত বিভিন্ন লেখা।
প্রামাণ্যচিত্রটি তৈরি হয়েছিল ১৬ মিলিমিটার প্রযুক্তিতে। ২০০৯ সালে এটি ডিজিটাল প্রযুক্তিতে রূপান্তর করা হয়।
"আদম সুরত" প্রামাণ্যচিত্রের প্রথম প্রদর্শনী হয় যৃক্তরাষ্ট্রে ১৯৮৯ সালে।
এমিলি অসমেন্ট
'এমিলি জর্দান অসমেন্ট' (জন্ম মার্চ ১০, ১৯৯২) হলেন একজন আমেরিকান অভিনেত্রী এবং গায়কা।তিনি স্পাই কিডস নামক চলচ্চিত্রে অভিনয়ের জন্য পরিচিত।
অসমেন্ট লস এঞ্জেলসে জন্ম গ্রহণ করে। তিনি রোমান ক্যালিকে বড় হন।তার পিতা নানা চলচ্চিত্রে অভিনয় করেছেন।
বনু খাজরাজ
বনু খাজরাজ () মুহাম্মদ (সা) এর যুগের একটি আরব গোত্র। তারা তাদের উদারতা ও আতিথেয়তার জন্য বিখ্যাত।
আবু মুহাম্মদ আল হাসান ইবনে আহমাদ আল হামদানির মতে বনু খাজরাজ ২য় শতব্দীতে ইসলাম পূর্ব ইয়েমেন থেকে বনু আউসের সাথে ইয়াসরিবে বসতি স্থাপন করেছিল। তবে সময় পরিক্রমায় দুই গোত্র পরস্পর শত্রু হয়ে উঠে।
ইহুদি ভাষ্যকারদের মতে হিজরতের কয়েকবছর আগে দুই গোত্র বুতাসের যুদ্ধে অবতীর্ণ হয়েছিল। এসময় মদিনায় বনু কায়নুকা, বনু নাদির ও বনু কুরাইজা নামে তিনটি ইহুদি গোত্র ছিল। যুদ্ধের সময় নাদির ও কুরাইজা বনু আউসের পক্ষে এবং কায়নুকা বনু খাজরাজের পক্ষে যোগ দেয়। দীর্ঘ যুদ্ধের পর দ্বিতীয় পক্ষ পরাজিত হয়।
জেরুজালেমের চার্চ অব দ্য হলি সেপালকারের তত্ত্বাবধায়ক নুসাইবা গোত্র বনু খাজরাজ বংশোদ্ভূত। ৭ম শতাব্দীতে মুসলিম বিজয়ের সময় তারা জেরুজালেম আসে।
মুহাম্মদ (সা) মদিনায় হিজরত করার পর তিনি বনু আউস ও বনু খাজরাজের বিরোধ মীমাংসা করেন। দুই গোত্র মুসলিম সমাজের অংশ হয়। এরপর থেকে তাদের আনসার বলে অবিহিত করা হতে থাকে।
তবে বনু আউসের এক প্রধান ব্যক্তি আবদুল্লাহ ইবনে উবাই মুহাম্মদ (সা) এর বিরুদ্ধে চক্রান্ত করেছিল। তাকে মুনাফিক হিসেবে আখ্যায়িত করা হয়।
৬২৪ সালে মুহাম্মদ (সা) কাব বিন আশরাফের হত্যার নির্দেশ দেন। কাব বিন আশরাফ মুসলিমদের বিরুদ্ধে ষড়যন্ত্রে লিপ্ত ছিল। বদরের পর কাব মক্কা গিয়ে মুসলিমদের বিরুদ্ধে সেখানকার বিরোধীপক্ষকে উস্কানি প্রদান করে। এছাড়াও কাব তার কবিতায় মুসলিমদের বিরুদ্ধে উস্কানি দিতে থাকে। এসব কারণে তাকে মৃত্যুদন্ড দেয়া হয়েছিল। বনু আউস গোত্র তার দন্ড কার্যকর করে।
বনু আউস কর্তৃক কাব বিন আশরাফের হত্যার পর বনু খাজরাজ সালাম ইবনে আবুল হুকায়ককে (আবু রাফে বলে পরিচিত) হত্যার অনুমতি প্রার্থনা করে। আবু রাফেও একইরকম কর্মকাণ্ড চালাত। মুসলিম বিরোধী পক্ষকে আবু রাফে অর্থ ও রসদ দিয়ে সাহায্য করেছিল। তাই তাকেও হত্যার নির্দেশ দেয়া হয় এবং বনু খাজরাজ কর্তৃক এই দন্ড কার্যকর করা হয়।
১২২৮ সালে ইবনে আলাহমার গ্রানাডার মুসলিমদের একত্রিত করে আলমামলিকা আলনাসরিয়া গঠন করেন। তারা মদিনার আনসারদের বংশধর বলে দাবি করতেন।
মহোমেট (মঞ্চনাটক)
মাহোমেট (, আক্ষরিক অর্থে "ধর্মান্ধতা বা মাহোমেট দ্য প্রফেট") হল ১৭৩৬ সালে ফরাসি নাট্যকার এবং দার্শনিক ভলতেয়ার রচিত একটি পাঁচ অঙ্কের ট্রাজেডি। ১৭৪১ সালের ২৫ এপ্রিল লিলিতে এটি প্রথম পরিবেশিত হয়।
নাটকের মাহোমেট(মুহাম্মদ) চরিত্রটি ধর্মান্ধ যে কিনা তার সমালোচকদের হত্যার আদেশ দেয়। ভলতেয়ারের বক্তব্য- নাটকটি 'লেখা হয়েছে এক ভন্ড ও বর্বর সম্প্রদায়ের প্রতিষ্ঠাতার বিরুদ্ধে'।
নাটকের কাল মক্কা বিজয়ের সময় পূর্বের যুদ্ধবিরতি। প্রথম অঙ্কে 'মাহোমেট' সেনাপতি ওমরের সাথে কথা বলতে থাকে মক্কার এক বেপরোয়া মুক্তমনা নেতা জপির (কাল্পনিক) সম্পর্কে। জপিরের দুই ছেলে-মেয়েকে (সেয়িড ও পালমিরা) ১৫ বছর আগে তার অজান্তে গোপনে অপহরণ করা হয়।
মাহোমেট পালমিরার প্রতি আকৃষ্ট হয়। তার আদেশে ধর্মান্ধ সেয়িড জপিরকে হত্যা করে। পরে ফেনর তাদের সব খুলে বলে। জপিরকে হত্যার দায়ে সেয়িড গ্রেফতার হয় আর পালমিরা আত্মহত্যা করে।
নাটকটি মুহাম্মদ(সা.)-এর নৈতিক চরিত্রের ওপর সরাসরি আক্রমন, যদিও কাহিনী সম্পূর্ণ কাল্পনিক। উমর একজন বিখ্যাত ঐতিহাসিক ব্যক্তিত্ব এবং ইসলামের দ্বিতীয় খলিফা। সেয়িড এবং পালমিরা চরিত্রদুটি ইঙ্গিত করছে মুহাম্মদ(সা.)-এর পালক-পুত্র যায়েদ ইবনে হারেসা এবং তার স্ত্রী জয়নব বিনতে জাহাশকে।
ফরাসী ইতিহাসবিদ পিয়ের মিলজা মতপ্রকাশ করেন যে, হতে পারে ভলতেয়ারের লক্ষ্যবস্তু ছিল 'ক্যাথলিক চার্চের অসহিষ্ণুতা এবং যিশুর নামে অপরাধ'।
কিন্তু নাটকটি সম্পর্কে নাট্যকারের নিজের বক্তব্য অস্পষ্ট। ১৭৪২ সালের এক চিঠিতে তিনি লেখেন: 
সেবছরই অন্য এক চিঠিতে তিনি ব্যাখ্যা করেন যে এর অন্তর্নিহিত কাহিনী সন্ন্যাসী জ্যাক ক্লেমেন্ট কর্তৃক রাজা তৃতীয় হেনরিকে গুপ্তহত্যা (১৫৮৯)। 1745 সালে ভলতেয়ার পোপ চতুর্দশ বেনেডিক্টকে নাটকটি উৎসর্গ করেন।
২০০৫ সালে ফ্রান্সে নাটকটির মঞ্চায়নের সময় তা বন্ধের দাবি ওঠে এবং সড়কে বিক্ষোভ হয়। তবে শহরের মেয়র বার্ট্রান্ড নাটকটি বন্ধ করেননি।
নেপোলিয়ন সেন্ট হেলেনাতে তার বন্দিদশায় এই নাটকে নবী মুহাম্মাদের নেতিবাচক চিত্রায়নের কঠোর সমালোচনা করেন। তিনি বলেন যে, ভলতেয়ার 'একজন মহামানবকে শঠ ও অত্যাচারী রূপে' উপস্থাপন করেছেন:
১৮৯৬ গ্রীষ্মকালীন অলিম্পিকে অস্ট্রিয়া
১৮৯৬ গ্রীষ্মকালীন অলিম্পিকে অস্ট্রিয়া থেকে তিনজন ক্রীড়াবিদ অংশগ্রহণ করে। যদিও অস্ট্রিয়া, অস্ট্রিয়া-হাঙ্গেরির একটি অংশ ছিল তবুও অনেকেই অস্ট্রিয়ার ক্রীড়াবিদদের হাঙ্গেরির ক্রীড়াবিদদের থেকে আলাদো করে দেখতেন।
১৮৯৬ গ্রীষ্মকালীন অলিম্পিকে অস্ট্রেলিয়া
১৮৯৬ গ্রীষ্মকালীন অলিম্পিকে অস্ট্রেলিয়া থেকে মাত্র একজন ক্রীড়াবিদ অংশগ্রহণ করে। এডুইন ফ্ল্যাক ইংল্যান্ডে জন্মগ্রহণ করে এবং ১৮৯৬ সালে সেখানখার নাগরিকত্ব ছিল। কিন্তু তিনি অধিকাংশ সময় কাটিয়েছেন অস্ট্রেলিয়ায়। তাই আন্তর্জাতিক অলিম্পিক কমিটি তাকে অস্ট্রেলিয়ার ক্রীড়াবিদ হিসেবে স্বীকৃতি দেয়।
মুহাক্কাক লিপি
মুহাক্কাক লিপি (আরবি:محقق) আরবি হরফের প্রধান লিপিশৈলীর মধ্যে অন্যতম। এই লিপিকে সৌন্দর্যের দিক থেকে সবচেয়ে সুন্দর লিপির মধ্যে ধরা হয়। মামলুক যুগে এই লিপির সর্বোচ্চ ব্যবহার হত। উসমানীয় সাম্রাজ্যে সুলুস ও নাসখ দ্বারা একে প্রতিস্থাপন করা হয়।
ইবনে আল নাদিমের লেখা "কিতাবুল ফিহরিস্ত" গ্রন্থে এই লিপির প্রথম নিদর্শন পাওয়া যায়। ইবনে মুকলা ও ইবনে আল বাওয়াবের মত প্রাজ্ঞ ক্যালিগ্রাফাররা এতে অবদান রেখেছেন এবং এর নিয়ম ও মান নির্ধারণ সংজ্ঞায়িত করেছেন।
ক্যারাভানসরাই
ক্যারাভানসরাই () ছিল পথিকদের বিশ্রামের জন্য রাস্তার পাশে থাকা আশ্রয়স্থল। ফারসি ভাষায় একে “খান” নামেও ডাকা হয়। ক্যারাভানসরাইগুলো বাণিজ্য, তথ্য আদানপ্রদানে সাহায্য করত। এশিয়া, উত্তর আফ্রিকা, দক্ষিণপূর্ব ইউরোপজুড়ে এবং বিশেষত সিল্ক রোডে খুবই গুরুত্বপূর্ণ নেটওয়ার্ক গড়ে তোলে। বাণিজ্যিক প্রয়োজনে মধ্যযুগে প্রচুর ক্যারাভানসরাই গড়ে উঠেছিল।
ক্যারাভানসরাই নামটি ফারসি ক্যারাভান ও সারা (স্থল) থেকে এসেছে। এর সাথে অনুসর্গ আই যুক্ত হয়েছে। ক্যারাভান বলতে বোঝায় দীর্ঘ যাত্রার উদ্দেশ্যে বের হওয়া একদল বণিক, তীর্থযাত্রী বা পর্যটক।
পারস্যের ক্যারাভানসরাই শহরের বাইরে বৃহৎ স্টেশন হিসেবে নির্মিত হত। শহরের ভেতর নির্মিত সরাইগুলো ছোট আকারের হত। মধ্যপ্রাচ্যে পথের পাশের সরাই ও শহরের ভেতরের সরাই উভয়কে খান বলা হত। তুর্কি ভাষায় একে হলা হত "হান"। আরবিতে একে "ফানদাক" ও হিব্রুতে "পানদাক" বলা হয়। ভেনিস ও জেনোয়াতে যথাক্রমে "ফানদাকো" ও "ফনদাকো" বলা হয়।
আরব ভূগোলবিদ আল মুকাদ্দাসি ৯৮৫ খ্রিষ্টাব্দে তৎকালীন সিরিয়ার অন্তর্গত ফিলিস্তিন প্রদেশের সরাই নিয়ে লিখেছেন, “সিরিয়ায় কর খুব বেশি না, কিন্তু যারা ক্যারাভানসরাইয়ে (ফানদাক) আসে তাদের ক্ষেত্রে ব্যতিক্রম; এখানে, যাইহোক, কর খুব বেশি...”। এখানে আমদানিকৃত পণ্যের উপর আরোপ করা করের কথা বোঝানো হয়েছে। সঠিকভাবে কর পরিশোধ করা হয়েছে তা নিশ্চিত করার জন্য প্রত্যেক ফটকে প্রহরী নিয়োজিত থাকত।
সাধারণত ক্যারাভানসরাই বর্গাকার বা আয়তাকার হত। মাঝখানের উঠান প্রায় খোলা আকাশের নিচে থাকত। ভেতরের দেয়ালে বণিক ও তাদের পণ্য, কর্মচারী ও পশুদের জন্য বিভিন্ন দোকান, খালিস্থান ইত্যাদি থাকত।
ক্যারাভানসরাইয়ে মানুষ ও পশুর জন্য খাওয়া, ধোয়া ও অজুর পানির ব্যবস্থা থাকত। কখনো কখনো গোসলের ব্যবস্থাও রাখা হত। এছাড়া পশুখাদ্য ও বণিকদের সরবরাহ করার জন্য বিভিন্ন পণ্যের দোকান থাকত। পাশাপাশি দোকানদাররা বণিকদের থেকে তাদের পণ্য ক্রয় করত।
রামনরেশ সারওয়ান
রামনরেশ রনি সারওয়ান (; জন্ম: ২৩ জুন, ১৯৮০) গায়ানার ওয়াকনাম দ্বীপে জন্মগ্রহণকারী ইন্দো-গায়ানীয় বংশোদ্ভূত ওয়েস্ট ইন্ডিজের সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। এছাড়াও, ওয়েস্ট ইন্ডিজ দলের অধিনায়ক ছিলেন তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখলেও ডানহাতে লেগ ব্রেক বোলিং করতেন। রামনরেশ সারওয়ান ক্যারিবীয় প্রিমিয়ার লীগে গায়ানা আমাজন ওয়ারিয়র্স দলের পক্ষে খেলেন।
১৯৯৮ সালে দক্ষিণ আফ্রিকায় অনুষ্ঠিত অনূর্ধ্ব-১৯ দলের ক্রিকেট বিশ্বকাপে খেলেন। ঐ প্রতিযোগিতায় তার দল শিরোপা জয় করে। ১৬ উইকেট নিয়ে দক্ষিণ আফ্রিকার এমলুলেকি এনকালা’র সাথে যৌথভাবে শীর্ষ উইকেটশিকারী ছিলেন।
মে, ২০০০ সালে বার্বাডোসে পাকিস্তানের বিপক্ষে তার টেস্ট অভিষেক ঘটে। প্রথম ইনিংসে অপরাজিত ৮৪*সহ দ্বিতীয় ইনিংসেও অপরাজিত ছিলেন তিনি। দক্ষিণ আফ্রিকার বিপক্ষে মার্চ, ২০০১ সালে ৯১ রানে আউট হয়ে যাবার ফলে অভিষেক শতক থেকে বঞ্চিত হন তিনি। অক্টোবর, ২০০২ সালে চেন্নাইয়ে ভারতের বিপক্ষে অনুষ্ঠিত দ্বিতীয় টেস্টের দ্বিতীয় ইনিংসে ৭৫ রান করেন। এরপর ঢাকায় অনুষ্ঠিত বাংলাদেশের বিপক্ষে টেস্ট সিরিজের মাধ্যমে তার শতরান আসে। মে, ২০০৩ সালে সেন্ট জন্সে অস্ট্রেলিয়ার বিপক্ষে তার পরবর্তী শতক পান। ২৯ এপ্রিল, ২০০৭ তারিখে অধিনায়ক ব্রায়ান লারা’র অবসরের ঘোষণার কারণে তাকে দলের অধিনায়ক মনোনীত করা হয়।
২০০৮ সালে অস্ট্রেলিয়ার বিপক্ষে অনুষ্ঠিত টেস্ট সিরিজে তিনি তার ব্যাটিং নৈপুণ্য অব্যাহত রাখেন। তন্মধ্যে এন্টিগুয়ার নর্থ সাউন্ডের দ্বিতীয় টেস্টে অর্ধশতকসহ ১২৮ রানের ইনিংসের ফলে খেলা ড্রয়ে পরিণত হয়। জামাইকায় ইংল্যান্ডের বিপক্ষে ৫,০০০ রানের মাইলফলক স্পর্শ করেন। এরফলে ২৮ বছর ২২৮ দিন বয়সে সর্বকনিষ্ঠ ওয়েস্ট ইন্ডিয়ান হিসেবে তিনি এ রান তোলেন। ২০০৯ সালে সফরকারী ইংল্যান্ডের বিপক্ষে ১৩শ টেস্ট সেঞ্চুরি করার সময় দ্বিতীয় ইনিংসে সর্বাধিক সেঞ্চুরি করে সুনীল গাভাস্কার, রিকি পন্টিংয়ের রেকর্ড স্পর্শ করেন। ফেব্রুয়ারি/মার্চ, ২০০৯ সালে ইংল্যান্ডের বিপক্ষে নিজস্ব সেরা ২৯১ রান সংগ্রহ করেন। মাঝে-মধ্যে দলের প্রয়োজনে লেগ ব্রেক বোলিং করেন যাতে তার সেরা সাফল্য হচ্ছে ৪/৩৭।
শারীরিক অসুস্থতা ও খেলায় ধারাবাহিকতা না থাকায় কেন্দ্রীয়ভাবে চুক্তি বাতিল করা হয়। এ প্রসঙ্গে কোচ অটিস গিবসন মন্তব্য করেন যে, 'তাকে বাদ দেয়ার সিদ্ধান্ত বেশ কঠিন ছিল। কিন্তু ভবিষ্যতে ওয়েস্ট ইন্ডিজ দলে খেলার সুযোগ পাবেন যদি খেলার ছন্দে ফিরে আসেন তিনি।' নিয়মিত উইকেট-রক্ষক দিনেশ রামদিনের সাথে তাকেও শ্রীলঙ্কা সফরের জন্য মনোনীত করা হয়নি। আন্তর্জাতিক ক্রিকেট থেকে প্রত্যাখ্যাত হবার পর ২০১২ মৌসুমে ইংল্যান্ডের কাউন্টি ক্রিকেটে লিচেস্টারশায়ার দলের সাথে চুক্তিবদ্ধ হন তিনি।
২০১৩ সালের ক্যারিবীয় প্রিমিয়ার লীগের উদ্বোধনী আসরে গায়ানা আমাজন ওয়ারিয়র্সের অধিনায়ক মনোনীত হন তিনি।
নিম্নের ছকে রামনরেশ সারওয়ানের শতকসমূহ উল্লেখ করা হয়েছে।"২৩ জুন, ২০১৩ অনুযায়ী"
মিসাও ওকাওয়া
মিসাও ওকাওয়া (; ৫ই মার্চ, ১৮৯৮ – ১লা এপ্রিল, ২০১৫) একজন জাপানি মহাশতবয়স্কা মানবী যিনি ১২ই জুন, ২০১৩-এ জিরোইমন কিমুরার মৃত্যুর পর পৃথিবীর সবচেয়ে বয়স্কা জীবিত মহিলা ছিলেন।
ওকাওয়া ছিলেন সর্বকালে সবচেয়ে বয়স্ক যাচাইকৃত জাপানি ব্যক্তি, এশিয়ায় জন্মগ্রহণ করা সবচেয়ে বয়স্ক ব্যক্তি এবং সর্বকালের সবচেয়ে বয়স্ক যাচাইকৃত নথিভুক্ত পঞ্চম ব্যক্তি। ওকাওয়া ছিলেন যাচাইকৃত ত্রিশতম ব্যক্তি যিনি ১১৫ বছর বয়স পেরিয়েছেন, দশম যাচাইকৃত ব্যক্তি ১১৬ বছর বয়সে পৌঁছেছেন এবং পঞ্চম যাচাইকৃত ব্যক্তি ১১৭ বছর বয়সে পৌঁছেছেন। এছাড়াও তিনি ঊনবিংশ শতকে জন্মগ্রহণ করা শেষ জীবিত জাপানি ব্যক্তি ছিলেন।
ওকাওয়া তাঁর ১১৭ম জন্মদিনের ঠিক একমাসের মধ্যে ১লা এপ্রিল, ২০১৫ মারা যান।
ওকাওয়া ১৮৯৮ খ্রিস্টাব্দের ৫ই মার্চ , জাপানের থেনমা জেলায় জন্মগ্রহণ করেন। ১৯১৮ খ্রিস্টাব্দে জনৈক ইয়ুকিও ওকাওয়াকে বিবাহ করেন। মিসাও দুই কন্যা ও এক পুত্রের জন্ম দেন। ১৯৩১ খ্রিস্টাব্দের ২০শে জুন তাঁর স্বামী ইয়ুকিও মৃত্যুবরণ করেন।
১৯৯৭ খ্রিস্টাব্দে জাপানের ওসাকার হিগাশিসুমিইয়োশি-কু নামক স্থানে একটি হাসপাতালে ভর্তি হন, যেখানে হৃদযন্ত্র বিকল হওয়ার কারণে ২০১৫ খ্রিস্টাব্দের ১লা এপ্রিল সকাল ৬:৫৮ মিনিটে তাঁর মৃত্যু হয়।
মৃত্যুকালে তাঁর একজন পুত্র ও কন্যা ছাড়াও তাঁর চারজন পৌত্র ও ছয়জন প্রপৌত্র জীবিত ছিলেন।
২০১৩ খ্রিস্টাব্দে ১২ই জানুয়ারি ১১৫ বছর বয়স্ক জাপানী মহিলা কোটো ওকুবোর মৃত্যুর পর মিসাও ওকাওয়া বিশ্বের সবচেয়ে বয়স্কা জীবিতা মহিলা হিসেবে গণ্য হন। ২০১৩ খ্রিস্টাব্দের ২৭শে ফেব্রুয়ারি গিনিস বিশ্ব রেকর্ড আনুষ্ঠানিকভাবে বিশ্বের সবচেয়ে বয়স্কা জীবিতা মহিলা হিসেবে স্বীকৃতি প্রদান করেন।
২০১১-১২ পাকিস্তান ক্রিকেট দলের বাংলাদেশ সফর
পাকিস্তান ক্রিকেট দল পূর্ব-নির্ধারিত সময়সূচী মোতাবেক ২৯ নভেম্বর থেকে ২১ ডিসেম্বর, ২০১১ তারিখ পর্যন্ত বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে ১টি টুয়েন্টি২০ আন্তর্জাতিক, ৩টি একদিনের আন্তর্জাতিক ও ২টি টেস্ট খেলায় অংশগ্রহণ করে। সবগুলো খেলাতেই পাকিস্তান দল জয়লাভ করে।
অর্ধেক জীবন
অর্ধেক জীবন কবি ও লেখক সুনীল গঙ্গোপাধ্যায়ের একটি আত্মজীবনীমূলক উপন্যাস। প্রথমে এটি ধারাবাহিকভাবে কলকাতা থেকে প্রকাশিত দেশ পত্রিকাতে প্রকাশিত হত। ধারাবাহিক প্রকাশ সমাপ্ত হবার পরে ২০০২ সালে এটি উপন্যাস আকারে প্রকাশিত হয়। আনন্দ পাবলিশার্স প্রাইভেট লিমিটেড উপন্যাসটি প্রকাশ করে।
জোছনা ও জননীর গল্প
জোছনা ও জননীর গল্প বাংলাদেশের স্বাধীনতা যুদ্ধের উপর ভিত্তি করে হুমায়ুন আহমেদ রচিত একটি উপন্যাস। ফেব্রুয়ারি ২০০৪ সালে (ফাল্গুন, ১৪০০ বঙ্গাব্দ) একুশে গ্রন্থমেলায় বাংলাদেশের অন্যপ্রকাশ, ঢাকা থেকে এটি গ্রন্থাকারে প্রকাশিত হয়। মুক্তিযুদ্ধ চলাকালীন সময়ে সঙ্ঘটিত তাঁর নিজ জীবনের এবং নিকট সম্পর্কিত ঘনিষ্ঠ বিভিন্ন ব্যক্তির বাস্তব অভিজ্ঞতার কথা তিনি উপন্যাসিক আঙ্গিকে এতে ফুটিয়ে তুলেছেন। বঙ্গবন্ধু শেখ মুজিবর রহমানসহ তৎকালীন কিছু উল্লেখযোগ্য রাজনৈতিক ব্যক্তিবর্গের ঘটনা তাঁর নিজস্ব দৃষ্টিকোণ থেকে উঠে এসেছে এই উপন্যাসটিতে।
২০০৮ সালে বিটিভিতে এই উপন্যাসের কাহিনী অবলম্বনে ধারাবাহিক সম্প্রচার শুরু হয়। হুমায়ুন আহমেদ নিজেই এই ধারাবাহিকের পরিচালক ছিলেন। কিন্তু তিনপর্ব প্রচারিত হবার পরে ঢাকার বিমানবন্দর এলাকায় স্থাপিত লালন ভাস্কর্য ভাঙার প্রতিবাদে তিনি এর কাজ বন্ধ করে দেন। পরবর্তীতে ২০১০ সালে আবারও এই ধারাবাহিকের কাজ শুরু হয়।
নায়লা নাঈম
নায়লা নাঈম (জন্ম: ডিসেম্বর ১৪, ১৯৮৬) একজন বাংলাদেশি মডেল, অভিনেত্রী এবং চিকিৎসক। র‌্যাম্প মডেল হিসেবে শোবিজের মাধ্যমে তার কর্মজীবনের শুরু, এবং পরর্তীতে তিনি বাংলাদেশী চলচ্চিত্র শিল্পে যুক্ত হন।
নাঈম ১৪ ডিসেম্বর ১৯৮৬ সালে বাংলাদেশের বরিশাল জেলায় জন্মগ্রহণ করেন। তার ছেলেবেলা কাটে ঢাকার বিভাগের মাদারীপুর জেলায়। তিনি ২০১২ সালে ঢাকার একটি বেসরকারি ডেন্টাল কলেজ থেকে স্নাতক এবং পরবর্তীতে নর্থ সাউথ বিশ্ববিদ্যালয় থেকে গণ স্বাস্থ বিষয়ে স্নাতকোত্তর সম্পন্ন করেন।
নাঈম পেশায় একজন দন্তচিকিৎসক হলেও বিনোদন কর্মজীবনে তার পদার্পন ঘটে মডেলিংয়ের মাধ্যমে। প্রাথমিকভাবে শোবিজ জগতের একজন র‌্যাম্প মডেল হিসেবে তার বিনোদন কর্মজীবনের শুরু। ২০০৯ সালে গ্রামীণফোনের একটি বিজ্ঞাপনচিত্রে মডেল হিসেবে কাজ করার মাধ্যমে অলোচনায় আসেন। একজন ফ্যাশন মডেল হিসেবে, পাশাপাশি একাধিক ব্র্যান্ডের টেলিভিশন বিঙাপনে কাজ করেছেন তিনি। এছাড়া তিনি দেশী-বিদেশী বিভিন্ন পোষাক পণ্যের মডেল হয়েছেন। শোবিজ জগতে আসার কিছুদিনের মধ্যে তিনি জনপ্রিয়তা আর্জন করেন। পরবর্তিতে তিনি টেলিভিশন নাটকে অভিনয় শুরু করেন। এরপর ভাইকিংস সঙ্গীতদলের তন্ময় তানসেন পরিচালিত "রান আউট" চলচ্চিত্রে একটি আইটেম গানে অংশ নেয়ার মধ্য দিয়ে বাংলা চলচ্চিত্রে তার অভিষেক ঘটে। পরবর্তীতে তিনি কাজী হায়াত পরিচালিত "মারুফ টাকা ধরে না" চলচ্চিত্রে অভিনয় করেন। এছাড়ও তিনি ফুডপান্ডা প্রচারণায় অংশ নেন।
কর্মজীবনে বিভিন্ন সময় পোশাক রপ্তানীকারক প্রতিষ্ঠানের বিভিন্ন কাজের জন্যে এবং ভার্চুয়াল জগতে খোলামেলা বেশ কিছু স্থিরচিত্র প্রকাশের কারণে তিনি আলোচনায় আসেন। বিভিন্ন সময় সমালোচনার প্রেক্ষিতে তিনি সামাজিক যোগাযোগ মাধ্যম ফেসবুকে লিখেছেন, "আমি পর্নো স্টার নই"।
ইবনে সিনা মেডিকেল কলেজ
ইবনে সিনা মেডিকেল কলেজ ২০০৫ সালে প্রতিষ্ঠিত বাংলাদেশের একটি বেসরকারী মেডিকেল কলেজ, যা ঢাকার কল্যাণপুরে অবস্থিত।
ইবনে সিনা মেডিকেল কলেজের নামকরণ করা হয়েছে বিখ্যাত দার্শনিক, বিজ্ঞানী এবং চিকিৎসক ইবনে সিনার নামানুসারে; যার সূচনা করে ইবনে সিনা ট্রাস্ট ৷ ১৯৯৫ সালে ইবনে সিনা ট্রাস্টি বোর্ড একটি মেডিকেল কলেজ তৈরির পরিকল্পনা করে, যা দশ বছর পর বাস্তবায়িত হয় ৷ ২০০৫ সালে বাংলাদেশ সরকার কর্তৃক কলেজটি অনুমোদন পায় ৷
ইন্টারনেট.অর্গ
ইন্টারনেট ডট অর্গ হচ্ছে সোস্যাল নেটওয়ার্কিং সাইট ফেসবুক এবং ছয়টি কোম্পানি (স্যামসাং, এরিকসন, মিডিয়াটেক, অপেরা সফটওয়্যার, নোকিয়া ও কোলকম) এর সমন্বিত একটি সাইট, যার উদ্দেশ্য খুব সহজে সবার মাঝে ইন্টারনেট সেবা পৌঁছে দেওয়া, গ্রহণযোগ্যতা বৃদ্ধি এবং ইন্টারনেটের মাধ্যমে ব্যবসাকে ত্বরাণ্বিত করা ৷
নিম্নলিখিত দেশসমূহ নিচের তারিখ থেকে মুঠোফোনে ইন্টারনেট ডট অর্গের সুবিধাসমূহ পাচ্ছে :
কোক স্টুডিও (পাকিস্তান)
কোক স্টুডিও একটি পাকিস্তানী সঙ্গীত টেলিভিশন সিরিজ যেখানে লাইভ স্টুডিওতে বিভিন্ন সঙ্গীত শিল্পীর গান রেকর্ড করা হয়। অনুষ্ঠানটির ৬ষ্ঠ মৌসুম পর্যন্ত রুহালী হায়াতী পরিচালনা করেছেন। ২০০৮ সাল থেকেই কোকাকোলা অনুষ্ঠানটি স্পন্সর করে আসছে। কোক স্টুডিও সারা দেশে জনপ্রিয় হয়ে উঠেছে, সমালোচকদের প্রশংসা লাভ করেছে এবং প্রায়শই বিভিন্ন টেলিভিশন ও রেডিও স্টেশনে বার বার সম্প্রচার হচ্ছে।
এটি দক্ষিণ এশিয়ার সবচেয়ে জনপ্রিয় সঙ্গীত অনুষ্ঠান এবং কোকা-কোলা একটি স্থানীয় ব্র্যান্ড পণ্য।
অনুষ্ঠানটি ব্রাজিলীয় সঙ্গতে অনুষ্ঠান স্টুডিও কোকা-কোলা (Estúdio Coca-Cola ) ,যেটি এমটিভি ব্রাজিল এ ২০০৭ এর মার্চে প্রথমবার প্রিমিয়ার হয়,এর আদলে করা হয়েছে যদিও অনুষ্ঠান দুইটির মধ্যে সাধারণ কিছু পার্থক্য রয়েছে। ব্রাজিলীয় শোটি সাধারণত কনসার্টের মত হয়ে থাকে কিন্তু পাকিস্তানের সংস্করণে এটি একটি বদ্ধ স্টুডিওতে হয়ে থাকে। কোক স্টুডিও পাকিস্তানী সংস্করণ পাকিস্তানের কোকা-কোলা কোম্পানী ,রুহালী হায়াত, পাকিস্তানের প্রথম পপ ব্যান্ড ভাইটাল সাইনস এর প্রতিষ্ঠাতা, এবং উমবার হায়াত দ্বারা পৃষ্ঠপোষকিত হয় । তারা দুইজনেই অনুষ্ঠানটির নির্বাহী প্রযোজক ছিলেন।
কোক স্টুডিওর পাকিস্তানী সংস্করণের সফলতার পর, কোক স্টুডিও বর্তমানে আর্ন্তজাতিকভাবে ফ্র্যাঞ্চাইজি পরিণত হয়েছে। প্রতিবেশী দেশ ভারতে পাকিস্তানী এই অনুষ্ঠানের প্রচুর ভক্ত সৃষ্টি হয়েছে। এই সফলতা কোকা -কোলাকে ভারতে "কোক স্টুডিও ভারতীয় সংস্করণ" তৈরীতে উৎসাহ যোগায়। "এমটিভি ইন্ডিয়া" এবং "রেড মিরচি" এর যৌথ প্রোযজোনায় কোক স্টুডিও ভারতীয় সংস্করণের পরিচালিত হচ্ছে।
ফার্ন
ফার্ণ হল টেরিডোফাইট প্রজাতির উদ্ভিদ। এর বৈজ্ঞানিক নাম হল Pteris.
Pteris উদ্ভিদে সুস্পষ্ট জনুক্রম বিদ্যমান, কারণ এখানে স্পোরোফাইটিক জনুর সাথে গ্যামিটোফাইটিক জনুর অনুক্রমের মাধ্যমে জীবনচক্র সম্পন্ন হয়। Pteris উদ্ভিদ স্পোরোফাইটিক তথা ডিপ্লয়েড (2n)। এটি হতে উৎপন্ন সোরাস, সোরাসে অবস্থিত স্পোরোন্জিয়াম এবং স্পোরোন্জিয়ামের ক্যাপসিউলের ভেতরে অবস্থিত স্পোর মাতৃকোষও ডিপ্লয়েড।
বাহরাইন জাতীয় ক্রিকেট দল
বাহরাইন ক্রিকেট দল আন্তর্জাতিক ক্রিকেটে বাহরাইনের প্রতিনিধিত্ব করে। তারা ২০০১ সালে আইসিসি অনুমোদিত সদস্য হয়। তারা প্রথম আন্তর্জাতিক ম্যাচে অংশ নেয় ২০০৪ সালের এসিসি ট্রফিতে। কিন্তু তারা সেখানে প্রথম রাউন্ড অতিক্রম করতে ব্যর্থ হয়। তারা ২০০৬ সালের আগস্ট মাসে আবার একই টুর্নামেন্টে অংশ নেয় এবং পূর্বের তুলনায় ভাল করে তারা ষষ্ঠ হয়। এর আগে তারা ফাইনালে আফগানিস্তানকে হারিয়ে এসিসি মধ্যপ্রাচ্য কাপ জয় করে।
বাহরাইন ২০০৯ সালের বিশ্ব ক্রিকেট লিগের সপ্তম বিভাগে জয়ী হয়ে ষষ্ঠ বিভাগে খেলার যোগ্যতা অর্জন করে। সেখানেও তারা ভাল ফল করে এবং রানার্সআপ হয়। এতে করে তারা বিশ্ব ক্রিকেট লীগের পঞ্চম বিভাগে খেলার যোগ্যতা অর্জন করে। তারা ২০১০ সালে তারা নেপালে অনুষ্ঠেয় পঞ্চম বিভাগে অংশ নেয়
২০০৯ সালের নভেম্বর মাসে বাহরাইন ২০০৯ এসিসি টুয়েন্টি২০ কাপ-এ অংশ নেয়। সেখানে তারা ৫ ম্যাচের সবকটিতেই হেরে '"বি" গ্রুপের তলানিতে অবস্থান করে। ১১তম স্থানের লড়াইয়ে বাহরাইন চীনকে ৯৩ রানে হারিয়ে ১১ তম হয়।
কলাম ফার্গুসন
কলাম জেমস ফার্গুসন (জন্ম: ২১ নভেম্বর, ১৯৮৪) অস্ট্রেলীয় ক্রিকেটার। অস্ট্র্রেলিয়া ক্রিকেট দলের পক্ষে একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করেছেন। ঘরোয়া ক্রিকেটে সাউথ অস্ট্র্রেলিয়ার পক্ষে খেলছেন কলাম ফার্গুসন। এছাড়াও, অনূর্ধ্ব-১৯ দলেও খেলেছেন কলাম ফার্গুসন।
২০০৩ সালে অস্ট্রেলিয়ান ক্রিকেট অ্যাকাডেমির বৃত্তি লাভ করেন। ১৬ অক্টোবর, ২০০৪ তারিখে অ্যাডিলেড ওভালে নিজমাঠে ভিক্টোরিয়ার বিপক্ষে তার প্রথম-শ্রেণীর ক্রিকেটে অভিষেক ঘটে। প্রথম মৌসুমেই ৩৮.৫৭ গড়ে ৭৩৩ রান করে সাউথ অস্ট্রেলিয়ার সর্বোচ্চ রান সংগ্রাহক হন।
২০০৯ সালে অস্ট্রেলিয়ার একদিনের আন্তর্জাতিক দলে খেলার সুযোগ লাভ করেন। ফেব্রুয়ারি, ২০০৯ সালে মেলবোর্ন ক্রিকেট গ্রাউন্ডে সফরকারী নিউজিল্যান্ডের বিপক্ষে অভিষেক খেলায় ৬ বলে অপরাজিত ৬* রান সংগ্রহ করেন। এরপর ৮ ফেব্রুয়ারি, ২০০৯ তারিখে অনুষ্ঠিত ২য় ওডিআইয়ে ২৩ বলে ২৮ ও ১০ ফেব্রুয়ারি, ২০০৯ তারিখে তৃতীয় ওডিআইয়ে ১১ বলে অপরাজিত ১৩* তোলেন। ১৩ ফেব্রুয়ারি, ২০০৯ তারিখে প্রথম অর্ধ-শতক করেন তিনি। ৪র্থ ওডিআইয়ে বৃষ্টিবিঘ্নিত খেলায় ৩৫ বলে অর্ধ-শতক লাভ করেন। এছাড়াও ব্রাড হাড্ডিনের সাথে ৯০ রানের জুটি গড়েন। ৪ সেপ্টেম্বর, ২০০৯ তারিখে লন্ডনের ওভালে তিনি তার ব্যক্তিগত সর্বোচ্চ রানের ইনিংসটি খেলেন।
এন্টার দ্য ভয়েড
এন্টার দ্য ভয়েড ২০০৯ সালে নির্মিত ইংলিশ ভাষা নির্ভর ফ্রেন্স ফ্যন্টাসি ড্রামা চলচ্চিত্র।
চলচ্চিত্রটির গল্প গরে উঠেছে অস্কার নামের আমেরিকান ড্রাগ ডিলারকে কেন্দ্র করে, যাকে পুলিশ জাপানি একটি নিয়নলাইট ক্লাব থেকে গুলি করে এবং পরবর্তী সব ঘটনা অদৃশ্য দেহে অনুভব করে। সিনেমাটি ফার্স্ট পারসন পয়েন্ট অব ভিও থেকে নির্মাণ করা। পরিচালক গ্যাস্পার নিও এটিকে 'সাইকেডেলিক মেলোড্রামা হিসেবে বিবেচিত করেছেন।
উদয়রাজপুর
উদয়রাজপুর ভারতের পশ্চিমবঙ্গ রাজ্যের হুগলী জেলার গোঘাটা থানার অন্তর্গত একটি গ্রাম।
এখানে একটি একরত্ন বা এক চূড়াবিশিষ্ট মন্দির আছে। এই মন্দিরটি বিষ্ণুপুরী ধরনের। মন্দিরটির অবহেলিত ছাদের কেন্দ্রে গঠিত শিখরটি রেখ ধরনের আড়াআড়ি খাঁজকাটা। দৈর্ঘ্যে ১৭ ফুটের কিছু বেশি এবং প্রস্থে সাড়ে ১৫ ফুট।বাইরের দিকটা চুনবালি দিয়ে ঢাকা। মন্দিরটির নির্মাণ সময় ১৭৬৫ খ্রীষ্টাব্দ। এছাড়া এখানে দাঁ পরিবার কর্তৃক প্রতিষ্ঠিত সমতল ছাদ বিশিষ্ট দালান ধরনের দামোদর মন্দির অবস্থিত। মন্দিরট দৈর্ঘ্যে ২০ ফুটের কিছু বেশি এবং প্রস্থে ১৮ ফুটের কিছু বেশি। মন্দিরের গায়ে মাটিরফলকে কারুকর্ম বর্তমান।
ম্যাসেডোনিয়া প্রজাতন্ত্রের সবচেয়ে লম্বা ভবনের তালিকা
ম্যাসেডোনিয়া প্রজাতন্ত্রের সবচেয়ে লম্বা ভবনের তালিকা ম্যাসোডিয়ায় অবস্থিত উচ্চতর ভবনের র‌্যাঙ্ক নির্দেশ করছে। ম্যাসেডোনিয়ার সবচেয়ে উচুঁ ভবনটির নাম হল "এম আর টি সেন্টার" যা প্রায় ২৩০ ফুট (৭০ মিটার) উচুঁ। দেশটিতে বিশ্বের ২৩ টি -সবচেয়ে উঁচু তলার বাড়ির রয়েছে।
এই তালিকা ম্যাসেডোনিয়া এর সবচেয়ে উচুঁ দশটি ভবনের। শুধুমাত্র সম্পন্ন ভবন অন্তর্ভুক্ত করা হয়েছে এখানে।
মূল সূত্র emporis.com
বুলগেরিয়া জাতীয় ক্রিকেট দল
বুলগেরীয় ক্রিকেট দল একটি উদীয়মান ক্রিকেট দল যারা আন্তর্জাতিক ক্রিকেটে বুলগেরিয়া-এর প্রতিনিধিত্ব করে।
যুক্তরাজ্যের প্রবাসীরা এই খেলাটি পছন্দ করে এবং অঞ্চলটিতে খেলাটি ক্রমশ জনপ্রিয় হচ্ছে। রাজধানী সোফিয়াসহ ভার্না ও ব্ল্যাক সি শহরে ক্রিকেট দল রয়েছে।
২০০৮ সালের জুন মাসে তারা আইসিসি-এর অনুমোদিত সদস্য হয়।
বুলগেরিয়া ২০০৯ সালের জুলাই মাসে ক্যামেল এবং ডিস্ট্রিক্ট ক্রিকেট ক্লাব আয়োজিত ইউরোপীয় টুয়েন্টি২০ টুর্নামেন্টে অংশ নেয়।
আন্তর্জাতিক রেড ক্রস ও রেড ক্রিসেন্ট আন্দোলন
আন্তর্জাতিক রেড ক্রস ও রেড ক্রিসেন্ট আন্দোলন বিশ্বব্যাপী প্রায় ৯৭ মিলিয়ন স্বেচ্ছাসেবী, সদস্য এবং কর্মী সহ একটি আন্তর্জাতিক মানবিক আন্দোলন যা মানুষের জীবন এবং স্বাস্থ্য রক্ষা, সব মানুষের প্রতি শ্রদ্ধা নিশ্চিত করা, এবং মানুষের দুর্ভোগ প্রতিরোধ ও লাঘব করার জন্য প্রতিষ্ঠিত হয়েছিল।
আন্দোলনটি বেশ কিছু স্বতন্ত্র সংগঠন নিয়ে গঠিত, যারা একে অপরের থেকে আইনত স্বতন্ত্র কিন্তু আন্দোলনের মধ্যে একতাবদ্ধ সাধারণ মৌলিক নীতি, উদ্দেশ্য, চিহ্ন, সংবিধি এবং পরিচালনাকারী প্রতিষ্ঠানের মাধ্যমে। আন্দোলনের অংশগুলি হলোঃ
স্পেনের উচ্চতম ভবনের তালিকা
স্পেনের উচ্চতম ভবনের তালিকা স্পেনে অবস্থিত উচ্চতর ভবনের র‌্যাঙ্ক নির্দেশ করছে। ২০০৮ সাল থেকেই স্পেনের উচুঁ ভবনের স্থানটি দখর করে আছে তরে কাজা মাদ্রিদ (Torre Caja Madrid) যা মাদ্রিদে অবস্থিত। সাম্প্রতিক বছরগুলোতে স্পেনে উঁচু তলার বাড়ির সংখ্যা উল্লেখযোগ্যভাবে বৃদ্ধি পেয়েছে। এই তালিকার মাত্র ১৮ টি ভবন ২০০০ সালের আগে নির্মিত হয় কিন্তু বাকি অন্য ভবনগুলো ঐ বছরেরর পর নির্মিত হয়।
এটি নির্মিত উচুঁ ভবনের তালিকা যাদের উচ্চতা কমপক্ষে ১০০ মিটার (৩৩০ ফুট)। এখানে ভবনের উচ্চতা এবং স্থাপত্য বিবরণ রয়েছে ।
ক্যামেরুন জাতীয় ক্রিকেট দল
ক্যামেরুন জাতীয় ক্রিকেট দল আন্তর্জাতিক ক্রিকেটে ক্যামেরুনের প্রতিনিধিত্ব করে। তারা এখনও আন্তর্জাতিক ক্রিকেটে অংশ নেয় নি। তারা ২০০৭ সালের ২৯ জুন আইসিসি এর অনুমোদিত সদস্য হিসেবে আইসিসিতে যোগদান করে।
সূরা আল-মু'মিন
সূরা আল মু'মিন , (), (বিশ্বাসী), মুসলমানদের ধর্মীয় গ্রন্থ কুরআনের ৪০তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৮৫ টি।
ইন্টারন্যাশনাল ফেডারেশন অব রেড ক্রস অ্যান্ড রেড ক্রিসেন্ট সোসাইটিজ
ইন্টারন্যাশনাল ফেডারেশন অব রেড ক্রস অ্যান্ড রেড ক্রিসেন্ট সোসাইটিজ তার ১৮৯টি সদস্য জাতীয় সোসাইটিজের মাধ্যমে প্রতি বছর ১৬০ মিলিয়ন মানুষের কাছে পৌঁছায়। এটা দুর্যোগের সময় এবং আগে-পরে কাজ করে এবং ঝুঁকিপূর্ণ মানুষের চাহিদা পূরণ এবং উন্নত জীবন ও জরুরী স্বাস্থ্য ব্যবস্থার জন্য কাজ করে। এটা জাতীয়তা, জাতি, লিঙ্গ, ধর্মীয় বিশ্বাস, বর্গ এবং রাজনৈতিক মতামত নির্বিশেষে নিরেপেক্ষ।
কৌশল ২০২০ দ্বারা পরিচালিত – আইএফআরসির যৌথ কর্ম পরিকল্পনা হলো এই দশকের প্রধান মানবিক ও উন্নয়ন চ্যালেঞ্জ মোকাবেলা করা – আইএফআরসি 'জীবন সংরক্ষণ এবং মন পরিবর্তনে' প্রতিশ্রুতিবদ্ধ।
আইএফআরসির শক্তি, তার স্বেচ্ছাসেবক নেটওয়ার্ক, দক্ষতা এবং স্বাধীনতা ও নিরপেক্ষতা কমিউনিটি ভিত্তিক ব্যবস্থার মধ্যে নিহিত। এটা উন্নয়ন ও বিপর্যয়ের প্রতিক্রিয়া অংশীদার হিসেবে মানবতাবাদের মান উন্নত করার জন্য কাজ করে। এটা ঝুঁকিপ্রবন জনগণের স্বার্থে কাজ করতে সিদ্ধান্ত গ্রহণকারীদের প্ররোচিত করে। এটা সুস্থ এবং নিরাপদ সম্প্রদায়ের সক্রিয় করা, দুর্বলতা কমাতে স্থিতিস্থাপকতা জোরদার এবং বিশ্বের শান্তির সংস্কৃতি লালনপালন করাতে কাজ করে।
আইএফআরসি এবং তার সদস্যের কাজ ও কৌশলে যে সাত মৌলিক নীতিমালা রয়েছে, তা হলোঃ মানবতা, ন্যায়, নিরপেক্ষতা, স্বাধীনতা, স্বেচ্ছাসেবী সেবা, ঐক্য ও সার্বজনীনতা.।
সূরা হা-মীম সেজদাহ্
সূরা হা-মীম সেজদাহ্ বা সূরা ফুস্‌সিলাত, (), (বিশ্বাসী), মুসলমানদের ধর্মীয় গ্রন্থ কুরআনের ৪১তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৫৪ টি।